cyanic-selkie/wikianc huggingface dataset:
遼寧號航空母艦
正式入列
2012年9月25號，中華人民共和國國防部網站公佈艦隻更改名稱為遼寧號；同日早上10點許，官方於大連造船廠舉行交接入列儀式，將16號艦隻正式交付予解放軍海軍. 中共中央總書記、國家主席、中央軍委主席胡錦濤，中共中央政治局常委、國務院總理溫家寶 、中共中央政治局委員、中央軍委副主席郭伯雄，中共中央政治局委員、中央軍委副主席徐才厚，國務委員兼國務院秘書長馬凱等黨同國家領導人以及中央軍委委員、總裝備部部長常萬全，中央軍委委員、海軍司令員吳勝利等高級將領出席. 領 導們於儀式完成後登艦視察，檢閱海軍儀仗隊及視察艦上設備.
艦載機
2012年10月29號，殲15艦載機成功於遼寧號上觸艦復飛 ，11月23號552號殲15戰機喺遼寧號上成功實驗著艦降落與起飛. 艦上人員指揮艦載機起飛嘅手勢因被大量網友模仿而走紅網絡，被稱為航母style. 2013年6月19號，遼寧艦喺渤海某海域海試任務中進行咗殲15艦載戰機多批次嘅起降飛行訓練，仲將首次喺遼寧艦上進行駐艦飛行訓練.
艦載航空兵部隊
2013年5月10號，中國海軍首支艦載航空兵部隊10號喺渤海灣畔正式組建，海軍戰鬥序列又增添一支新型主戰力量，標誌著航母部隊戰鬥力建設進入咗新嘅發展階段. 中國軍網海軍頻道當天透露，海軍司令員吳勝利出席組建大會並授予軍旗. 艦載航空兵部隊作為航母戰鬥力建設嘅核心部分，係海軍新型作戰力量建設嘅代表同海軍戰略轉型嘅先鋒，喺發展航母事業、建設強大海軍全局中具有十分重要作用. 海軍副司令員張永義、海軍參謀長杜景臣、北海艦隊司令員田中，以及總部、海軍機關有關領導同艦載航空兵部隊官兵共400餘人參加咗組建大會. 海軍首支艦載航空兵部隊組建吳勝利授軍旗
設計特點
瓦良格號係庫茲涅佐夫元帥級嘅第二艘，相比起第一艘庫茲涅佐夫號多達150處嘅改進，同時應艦級嘅滑跳式甲板設計由12°度，改進為14°度，亦由原本嘅「天空哨兵」相控陣雷達改為其它較穩定嘅雷達代替. 該艦原亦可以擔任巡洋艦，因為佢原來安裝有12枚長程P-700 花崗岩/SS-N-19海難反艦飛彈同諸多武裝. 中華人民共和國購入該艦後，喺後期嘅改造工程中拆除咗反艦飛彈發射裝置，並且改為安裝以適合其它用途.
原艦參數
"*主尺寸：艦長302米（全長）、281米（水線）、艦寬70.5米、食水10.5米
武器裝備
"*武器：
航母基地
遼寧號航母嘅基地位於青島市黃島區珠山街道嘅後小口子社區. 遼寧艦於2013年3月到達後小口子母港. 《漢同防務評論》稱前小口子係北海艦隊最大嘅海軍基地，該基地擁有維修船塢，能夠維修北海艦隊主要嘅水面艦艇. 從2008年開始，中國又開始喺後小口子村建設大型艦橋，僅“遼寧艦”停靠嘅艦橋就長達1600米. 後小口子距離韓國西海岸唔超過570公里，距離日本長崎970公里，戰略位置重要，小口子港臨海處岸陡水深，適合停靠航母噉嘅大型水面艦艇，而建設如此長嘅艦橋亦係為咗包括補畀船、學員船隊等嘅航母輔助艦隻使用. 航母基地落戶青島呢意味住“遼寧艦”嘅訓練海域主要位於黃海同東海.
2013年5月2號，一組遼寧艦最新圖片曝光，顯示遼寧艦飛行甲板上停靠著艦載機或模型. 而且，遼寧艦編隊護衛艦艇正係秘密集結至航母軍港，疑似即將出航. 遼寧號航母奔赴青島海軍基地正式入列，表明中國海軍航母經已開始進入戰鬥力生成階段.
各方反應
喺中華人民共和國軍方於2011年7月27號正式宣布中國喺「利用一艘廢舊航空母艦平台進行改造，用於科研試驗同訓練（後，各方對此作出咗表態.
中華人民共和國國防部發言人楊宇軍於2012年5月31號喺記者會上回應有關“瓦良格號頻繁海試是否意味住中國航母嘅列裝日益臨近”嘅提問時話，“自去年8月以來，我航母平台經已多次進行出海試驗，後續仲要按計劃開展一系列嘅科研試驗，呢個係正常嘅，亦係必要嘅”.
2012年7月26號，楊宇軍喺國防部舉行嘅例行記者會上回應有關“有傳聞稱，該航母平台將於建軍節前後入役”嘅提問時話，“至於頭先所話嘅航母平台將於8月1號前後交付部隊使用，我冇得到呢方面嘅消息. ”
Yet
yet喺英文界入面，大多數都係用喺句尾. 但佢有好少情況係當成一個詞彙放喺句子嘅中間. 佢可以係：
Yesterday
yesterday係拉丁字母串字，可以指：
廣州市第36中學
廣州市第36中學係中國廣東省廣州市入面，一間冇咗嘅完全中學，喺荔灣區文昌南路西邊嘅舊寶華以南，曾二巷以北同寶華大街東邊嘅位. 呢間學校喺1954年創立 ，2005年5月因為同廣州市第廿四中學合併就取消咗. 而家嘅卅六中校區係俾廣州市荔灣區立賢學校中學部霸咗.
註
類:停辦咗嘅廣州中學
GAME OVER
GAME OVER 廣義上指遊戲結束嗰陣出現嘅字幕. 喺多數平台嘅遊戲裏面，GAME OVER 通常係喺個玩家輸嗰時出現嘅，等玩家知自己衰咗，可以係「You lose」（你輸咗）、「You died」、「Mission failed」、「wasted」或「busted」，及「**** (IS) OVER」等字樣. 而喺街機入面，「Game over」通常表示玩家時間到，要再入錢先可以繼續玩.
有啲遊戲會用第二啲詞嚟代表Game Over，例如You died或者Mission failed等等. 有部分日文嘅街機會用ゲームオーバー一詞表示，係Game Over嘅譯音.
另外有啲街機遊戲用嚟吸引人玩嘅畫面亦會出現GAME OVER呢個詞，代表冇人玩緊.
出現情況
以下情況都可能出現呢個詞：
陽門陣
陽門陣係種帶濃厚玄學色彩嘅打仗布局法，同「陰門陣」相對. 招數包括灑黑狗血、潑雞血、燒羊角煙、收集民間糞器，懸掛喺城牆矮雉上面、用豬肉撈飯餵雞犬同掛掛虎豹皮、叫僧人一絲不掛噉企喺城牆上面大聲鬧敵軍、叫士兵光脱脱點火炮、剃士兵下體毛放喺砲中間、用十五歲以上後生仔赤身露體用弓弩射箭……
王菲
王菲（；）係中國女歌手、詞曲作家同演員. 佢係1987年由出生地北京嚟香港發展嘅. 曾經用藝名王靖雯（；英文名係'）；對應「王菲」嘅英文名係'，一般喺華人圈外使用. 王菲喺華人世界擁有好高嘅知名度，喺日本等地亦都有一啲歌迷. 佢唱過好多經典嘅歌，音樂又有強烈嘅個人風格. 有唔少評論家都認為佢係十年嚟華語樂壇最出色嘅女歌手之一，因此佢被視為大中華地區嘅「樂壇天后」. 事業顛峰期係喺1994年同埋1998年《十大勁歌金曲頒獎典禮》度攞咗兩次「最受歡迎女歌星」；喺1994年至1997年、1999年至2000年《十大勁歌金曲頒獎典禮》度攞咗六次「亞太區最受歡迎香港女歌星」；喺2000年時同陳慧琳、陳奕迅一齊攞「四台聯頒音樂大獎－傳媒大獎」，做咗四大電子傳媒音樂頒獎典禮大贏家. 直到2004年王菲憑《將愛》專輯第五次入圍台灣金曲獎，重攞咗「最佳國語女演唱人」.
佢亦都演過幾部電影同電視劇.
早年
王菲係北京市東城區嘅北京協和醫院出世，阿爺係王墨林（又叫王兆民），喺北京大學國文系畢業，做過中華民國嘅立法院委員. 第二仔王佑林即係王菲嘅老竇，係位煤炭工程師，阿媽夏桂影係煤礦文工團女高音. 因為文革影響，佢15歲前跟阿媽姓，名為夏琳；15歲後改跟阿爸姓先至叫王菲. 有個阿哥叫做王弋. 喺中學時代王菲嘅歌唱事業就嶄露頭角，出過幾張翻唱鄧麗君歌曲嘅專輯，包括《風從哪裏來》、《迷人小姐》、《鄧麗君故鄉情》等.
起飛（1989年－1991年）
1989年王菲參加「亞太金箏流行曲創作大賽」，以一首《仍是舊句子》攞咗銅獎. 後來演唱才華被發掘，加入新藝寶（Cinepoly）唱片公司. 為咗符合嗰陣香港嘅氛圍，王菲改咗個藝名「王靖雯」並喺1989年推出自己喺港式包裝下嘅首張大碟《王靖雯》. 啱啱出道嗰時佢樂風平淡，大碟係傳統嘅粵語歌曲抒情風格. 《仍是舊句子》亦有收錄其中.
1990年出版另兩張專輯《Everything》同埋《You're the Only One》後，佢雖然有咗一定嘅知名度，不過重未有太大嘅人氣，佢就過咗去美國打算繼續進修. 嗰時佢嘅音樂雖然都係延續咗粵語抒情風格，不過有咗啲洋化色彩，翻唱咗多首東洋西洋嘅知名R&B歌曲：好似喺《You're the Only One》度佢就翻唱咗三首日本女歌手EPO嘅歌曲；重有三首係西洋歌手嘅，包括戴安娜·羅絲（Diana Ross）同埋凱倫·懷特（Karyn White）.
回港
由美國返到香港，佢將英文名「Shirley Wong」改為「Faye Wong」，中文藝名冇變重係王靖雯. 1992年，推出咗第四張專輯《Coming Home》，以一首翻唱日本歌后中島美雪嘅《容易受傷的女人》紅遍全港（原曲名為《ルージュ》），迅速奠定咗佢喺樂壇嘅地位，呢隻曲亦成為佢嘅經典代表作之一. 嗰時王靖雯嘅音樂仍然係以港式商業流行樂為主，但佢喺R&B同埋靈魂樂唱法上嘅技巧日漸成熟. 英文嘅《Kisses in the Wind》亦係佢本人一直好鍾意嘅歌曲. 大碟中仍然依循嗰時香港樂壇嘅翻唱習慣，改編咗幾首東洋西洋嘅歌曲. 憑住呢張專輯，王靖雯喺香港晉身一線女歌手嘅行列. 專輯封面佢係回鄉嘅沉思少女，內頁嘅造型係喺鄉下北京嘅時髦女郎.
鴨掌包
鴨掌包係懷舊燒味，用鵝腸包住雞潤、豬肉（或者叉燒）同鴨掌去燒，燒完落少少蜜糖或者麥芽糖.
王菲
回港
1993年，佢出咗《執迷不悔》嘅粵語專輯. 《執迷不悔》係佢自己作詞，分為粵語同埋國語兩個版本，亦係佢嘅經典歌曲. 自此之後好多歌迷認為呢四個字就係佢個性嘅真實寫照，並且喺佢大部分嘅演唱會上，佢都以呢首歌作結. 呢張碟嘅曲風同上張專輯分別唔大，依然喺翻唱R&B類型嘅海外歌曲，並且仍然有靈魂樂式嘅演唱色彩. 專輯中佢嘅造型繼承上一張嘅風格，亦都係化妝比較濃重，着皮衣皮裙、黑絲筒襪等.
呢一年，佢又推出粵語專輯《十萬個為什麼》. 碟中佢喺詞曲上開始體現出更多佢本人對生活嘅態度，並且逐漸參與專輯嘅製作過程. 《流非飛》呢首歌，由旋律同埋歌詞都可以睇出佢希望擺脫束縛嘅心態. 佢翻唱咗美國鋼琴另類女歌手多莉·艾莫絲（Tori Amos）嘅《Silent All These Years》，翻唱版名為《冷戰》. 呢張大碟一共11隻歌，其中6首係翻唱，好似中島美雪嘅《若你真愛我》同埋警察樂隊（Police）嘅《Do Do Da Da》等；另外重有一首英文歌《Do We Really Care》. 佢參與咗專輯嘅創作、造型、封面概念等各種製作過程，《動心》更係佢第一次自己負責作詞作曲. 呢隻碟整體突出咗「自我」，相對上兩張嚟講輕鬆活潑；佢嘅造型亦都開始絢麗起來. 由呢張專輯開始，佢開始咗喺香港樂壇嘅另類音樂嘗試.
國語市場
1994年，佢重用緊王靖雯嘅藝名開始喺台灣拓展國語市場，唱片有《迷》同埋《天空》. 《迷》嘅音樂依然係傳統嘅抒情風格，主打歌《我願意》有管弦樂同埋弦樂兩個版本，唱到街知巷聞，十年來一直係好多佢嘅歌迷心中最經典嘅歌曲，重俾齊秦等華語樂壇歌手翻唱咗. 由於初次進入國語市場，喺呢兩張專輯，佢嘅曲風並冇展現出另類嘅一面，《只願為你守著約》等都係情歌類歌風. 大碟收錄咗原本喺香港發行嘅《執迷不悔》同埋《冷戰》兩首國語歌，亦包括咗香港電影《天龍八部》嘅主題曲《只有我自己》. 封面同埋內頁中，佢以短髮嘅清新樸素造型示人，喺佢成個音樂生涯中好少有.
《天空》嘅音質明亮，係佢最為柔同埋抒情嘅一張專輯，亦係好多佢嘅老歌迷最鍾意嘅大碟. 兩隻碟都係由音樂人楊明煌監製，但係佢過咗冇幾耐就因為車禍過咗身. 好多人相信如果佢冇過身嘅話，王菲嘅發展道路同而家會好唔同. 成張專輯嘅風格統一，《天空》（包括普通版同埋唔插電版）係佢又一首經典歌曲. 同樣受到佢歌迷推崇嘅曲重有情歌風嘅《棋子》（周華健唱過呢首歌嘅另一個版本）. 清唱開頭嘅《矜持》同埋拖音吟唱嘅《天使》亦係佢嘅抒情類歌曲嘅代表作. 佢同竇唯合作嘅《誓言》亦有再次收錄喺呢張碟度. 佢本人負責呢張專輯嘅造型，鼻飾、耳飾同埋髮型等都有濃厚嘅歐美嬉皮色彩.
曲風變化
喺1994年，雖然喺台灣重用緊王靖雯做藝名，但喺香港佢將中文藝名改返做原名「王菲」，同兩張國語專輯交錯住推出咗兩張粵語大碟：《胡思亂想》同埋《討好自己》. 《胡思亂想》係王菲音樂事業嘅轉捩點，佢放棄咗港式流行樂嘅模式，大膽將英倫音樂元素融入到音樂之中. 大碟封面亦都係另類風格，充滿咗殘缺不全嘅漢字. 不過喺碟中翻唱英倫後龐克樂團孿生卡度（Cocteau Twins）嘅歌曲，運用大量嘅音墻效果，同嗰陣嘅香港樂壇風格截然不同；即便喺歐美，孿生卡度嘅音樂都唔喺主流流行樂之類. 佢亦翻唱咗愛爾蘭樂隊「小紅莓」（The Cranberries）嘅代表作《Dreams》（翻唱版名為《夢中人》，係電影《重慶森林》嘅主題曲之一），模仿咗主唱Dolores O'Riordan好出名嘅拖音技巧. 呢種唱法後來亦成為佢自己嘅個性，好似同一張專輯嘅《誓言》同埋後來百代時期嘅《催眠》等歌曲；亦有唔少樂評人從此開始批評佢抄人哋嘅風格. 《誓言》係佢同埋未來嘅丈夫-北京搖滾音樂人竇唯合作創作嘅，王菲負責作詞，兩人一齊譜曲. 同張大碟中，佢亦冇放棄傳統嘅抒情歌曲，演唱咗台灣音樂人張宇嘅創作歌曲《天與地》同埋《遊戲的終點》.
《討好自己》係佢1994年最後一張新錄音室大碟，「逃避現實」嘅態度貫穿喺專輯嘅主題中. 比《胡思亂想》中英倫新紀元音樂嘅主體風格更進一步，佢呢次全面體現咗自己唔想受到拘束嘅個性. 《出路》以慢板説唱嘅形式進行，結尾運用拖音嘅吟唱，歌詞闡述咗王菲看待生活、愛情同埋人生嘅態度；由於佢信奉佛教，所以呢種「出世」嘅人生態度亦奠定咗成張專輯嘅基調. 北京音樂人張亞東同佢首次合作，寫咗《飄》呢首旋律縹緲嘅歌. 後來佢同王菲合作越來越頻繁，成為佢音樂事業嘅另一個轉捩點. 抒情曲亦都有收錄，好似《愛與痛的邊緣》（《有多少愛可以重來》嘅粵語版）同埋《平凡最浪漫》（《最浪漫的事》嘅粵語版）等；翻唱歌曲依然繼續有，好似星期天樂隊（The Sundays）嘅歌曲《為非作歹》. 專輯封面嘅最初版本係一片粉紅色，只有中間「討好自己」四個小字. 呢隻碟之中佢嘅髮型仍然係繼承《天空》中嘅形像，而衣着就好隨便.
「最精彩演唱會」
王菲喺1994年底喺香港紅磡體育館第一次召開大型演唱會，一連18場，打破咗新人演唱會場數最多嘅記錄同埋換衫最少嘅記錄（4套）. 奇特嘅服裝造型同埋慵懶嘅肢體動作將佢同其他香港歌手分別開來. 呢次演唱會，加上1994年內推出嘅四張國語粵語新專輯，再加上參與拍攝王家衛嘅知名電影《重慶森林》，令佢穩陣咁佔據華語樂壇天后嘅地位.
另類音樂（1995年－1997年）
無論係香港定係台灣，王菲嘅另類之路都越走越犀利. 佢喺1995年推出粵語新專輯《Di-Dar》，喺音樂、造型同埋音樂錄影帶中都體現出一種頹廢灰暗嘅氛圍. 大碟共10首歌曲，曲嘅名全部係兩個漢字或音節（如《Di-Dar》），除國語歌《流星》以外嘅9首粵語歌都係香港知名作詞人林夕負責. 王菲自己譜曲《Di-Dar》同埋《假期》兩首作品：喺《Di-Dar》中又一次運用咗捲舌拖音嘅技巧，後者嘅旋律就非常詭異. 由C.Y.Kong作曲嘅《無題》同埋《迷路》有濃厚嘅中東風味. 抒情類嘅歌曲有《享受》、《一半》等，但都係慢熱型嘅曲. 《曖昧》係翻唱台灣女音樂人黃鶯鶯嘅《情雪》，亦係呢隻碟裏面知名度最高嘅獲獎歌曲. 王菲嘅另類風格，已經從《討好自己》中嘅逃避態度轉化為頹廢兼詭異，滲透住好濃嘅異域風情. 音樂錄影帶中，佢喺凌亂嘅房裏面無所事事、鏡頭唔停搖擺晃動，呈現出無助、壓抑同埋躁悶嘅心態. 但喺專輯嘅封面同埋內頁中，佢嘅髮型同服裝就用蝴蝶背景襯托，非常華麗. 呢張唱片亦係王菲到目前為止最後一張粵語大碟.
1996年，推出嘅國語專輯《浮躁》將佢嘅另類音樂推上頂峰. 王菲本人最鍾意《浮躁》呢張專輯，不過銷量並唔好，但佢係王菲喺音樂藝術上探索最成功、風格最為統一嘅專輯. 佢呢次選擇咗同北京音樂人同埋孿生卡度越洋合作，後者喺1994年被王菲翻唱後雙方喺音樂上亦開始咗交往. 孿生卡度喺自己嘅大碟曾經同王菲合唱過《Serpent Skirt》一曲，呢次亦特登為佢譜寫咗兩首歌曲「掃興」同埋「分裂」. 其餘8首全部係王菲自己譜曲，林夕負責咗大半歌詞. 呢張專輯有幾個特點，一係冇一首抒情商業化嘅歌曲，二係佢喺好幾首歌中鬼食泥咁哼唱，自創咗一種人哋聽唔明嘅語言，三係有三首幾乎係純音樂. 大碟嘅整體氛圍一如題目所述，喺秋高氣爽嘅天空下依然不禁浮躁、無常、迷惘. 大碟嘅形式偏離咗華語樂壇嘅傳統，結果銷量好唔滿意. 歌迷意見亦不一，但一啲死硬歌迷非常推崇呢張專輯. 後來，可能係為咗商業市場，佢再冇出過類似嘅專輯. 2000年嘅《寓言》亦只係做咗一半.
《浮躁》嘅推出，亦令佢喺1996年10月14號成為繼鞏俐之後第二個登上《時代》週刊封面嘅華人藝人，亦係第一位華人歌手.
王菲喺1996年喺新藝寶公司錄製咗10首粵語歌曲，因為有咗、結婚（見下節）導致唔能夠進行唱片宣傳，而且合同亦到咗期. 所以，呢張粵語專輯本來已經預定推出，但就俾新藝寶從1997年以後打散喺兩張EP同埋兩張精選中，用來對抗王菲喺新公司百代嘅新專輯.
1997年，由新藝寶推出嘅兩張EP名為《玩具》同埋《自便》. 《玩具》收錄咗5首新粵語歌，除咗抒情歌《約定》之外全部係較奇特詭異嘅另類歌曲. 王菲把聲冇太大變化，音樂同埋歌詞比起頹廢沉重嘅《Di-Dar》輕盈同埋柔咗許多. 呢隻EP最能夠令歌迷記住嘅經典曲只有《約定》同埋《暗湧》，後來台灣女歌手周蕙翻唱咗《約定》嘅國語版後，呢隻曲亦成為佢嘅知名曲之一. EP封面係王菲大肚嗰時影，內頁除咗歌詞亦冇佢其他宣傳相.
《自便》中有三首新粵語歌，以及三首舊歌嘅舞曲混音版. 《守時》雖然放喺咗EP中推出，但就同《約定》一樣係王菲好經典嘅粵語抒情歌. 《守護天使》係香港Beyond樂隊嘅黃家強負責作曲同埋編曲. 「自便」非常另類. EP嘅封面係王菲以前嘅相，內頁冇其他宣傳相.
另外兩首新粵語歌分別放喺兩張新藝寶推出嘅精選集當中，分別為《菲賣品》中嘅《不得了》同埋《Faye Best》中嘅《心驚膽戰》. 兩首歌曲風都偏另類，並冇引起太大注意.
紀念鄧麗君
1995年，鄧麗君去世，王菲中學開始就鍾意唱佢啲歌，因此喺同年推出咗一張非常古典嘅翻唱專輯《菲靡靡之音》. 專輯嘅名字諷刺咗中國大陸一啲人原來將鄧麗君嘅歌抨擊為靡靡之音嘅做法. 十三隻曲都係鄧麗君廣為人知嘅歌曲，王菲用自己嘅風格重新去演繹. 鄧麗君嘅聲線比王菲要溫暖同埋柔，王菲嘅嗓音就更清澈同埋縹緲. 《但願人長久》原本係蘇軾嘅名詞《水調歌頭·明月幾時有》譜嘅曲，呢首歌亦成為王菲本人嘅經典曲目之一.
1997年
1997年，王菲生咗竇靖童之後，同百代唱片簽約，簽約費係6000萬港幣出55首歌. 佢嘅要求係唔錄製粵語專輯，不過喺後4張百代大碟中亦演唱咗幾首粵語歌守住香港市場. 喺百代嘅首張唱片係《王菲》（1997），由於上年嘅國語唱片《浮躁》非常另類，十足商業化嘅新專輯讓樂評人大跌眼鏡. 大碟整體風格慵懶放鬆，呈現出一種順其自然無所謂嘅態度. 王菲嘅聲線剔除咗大部分花樣修飾同埋拖音技巧，大多曲目中都彷佛係喺唔經意吟唱. 林夕依然負責大部分歌詞，張亞東負責王菲嘅音樂製作，呢張專輯佢負責錄製三首歌，有《你快樂（所以我快樂）》、《悶》同埋《懷念》. 《你快樂（所以我快樂）》曲風較特別，唔係傳統嘅情歌模式，但好快便流行起來，連歌名都成為流行用語；《悶》係首樂隊化嘅作品；《懷念》又係翻唱孿生卡度嘅作品《Rilkean Heart》，係一首唔插電式嘅小品，碟中另一首非主流嘅《娛樂場》亦係樂隊為王菲而作，喺倫敦錄製.
《人間》、《我也不想這樣》同埋《撲火》都係好抒情嘅作品：《人間》由日本歌后中島美雪作曲 ，係呢張唱片中最知名嘅作品；《我也不想這樣》雖然旋律優美，但MV就另類到喺北京一個唔多衛生嘅公共廁所中拍攝. 王菲嘅造型同埋自然慵懶嘅音樂風格大相徑庭：淡綠背景、黑色皮裝、黑色眼圈同埋紅色眼影延續咗佢原來嘅另類造型風格. 《你快樂（所以我快樂）》嘅MV中，佢化妝成非常濃重嘅黑色熊貓眼，但《悶》嘅MV中佢採用咗蝴蝶髮飾，顯得復古一啲. 由於嗰時正逢亞洲金融危機，亦因為冇收錄粵語歌，所以唱片喺香港銷量不如人意. 但喺台灣賣出咗好成績，台灣銷量賣出50萬以上. 港台日嘅初版都係3D封面.
新藝寶97年推出嘅精選集《菲賣品》收錄咗王菲原來嘅經典國語粵語歌曲，銷量甚至超過咗佢喺百代嘅新專輯. 因為，新藝寶擁有王菲原來一切歌曲嘅版權，所以此後每年都要喺佢推出新專輯時相應出版名目繁多嘅精選，呢種做法受到歌迷嘅廣泛譴責.
1998年
1998年春季，中國大陸嘅中央電視台春節聯歡晚會上，王菲同好友那英獻曲《相約1998》，隻曲立即紅遍大陸地區. 秋天，佢推出咗一張暢銷全華人地區嘅國語專輯《唱遊》. 整體風格比上一張《王菲》大氣活潑很多，要體現出一種邊唱邊遊、無拘無束嘅心態. 王菲嘅聲線亦一掃上張唱片嘅慵懶風格，好大程度上運用美聲、顫音、拖音、假聲、氣聲等技巧. 時隔兩年，佢再次自己譜寫作品，共有四首歌曲：開場嘅《感情生活》係首樂風渾厚濃重嘅作品；《臉》中佢將美聲唱法同埋自己嘅獨特聲線交替進行，兩種性格交錯攀昇，喺高潮處戛然而止；《小聰明》展現咗佢慵懶嘅拖音技巧；《童》係佢同埋先生竇唯第一次親自為個女竇靖童寫歌（亦有人認為上張專輯嘅《你快樂（所以我快樂）》或《人間》係佢唱畀個女嘅）.
《半途而廢》、《飛》、《醒不來》同埋《你》都係民謠類嘅作品. 情歌《紅豆》（粵語版《償還》）廣為傳唱，一直到而家都係卡拉OK中點歌率非常高嘅歌曲. 《色誡》（粵語版《情誡》）係比較特殊嘅一首歌，王菲喺厚重配樂嘅襯托下運用咗大量顫音等技巧. 《唱遊》係華語流行樂壇第一張用HDCD（高解析度CD）技術錄製嘅唱片，封面同MV中嘅化妝造型引發咗娛樂界一陣陣模仿之風，喺唱片內頁中佢重以罕見嘅活潑可愛一面示人.
同年聖誕期間，佢喺香港紅磡體育館再次連開《唱遊大世界》演唱會17場. 呢次係佢同竇唯最後一次喺演唱會上嘅合作. 由年底開始到1999年初，佢喺廣州、北京、上海、深圳等地巡回演唱，亦係佢第一次喺內地開演唱會.
1999年
1999年離婚後，佢推出咗新專輯《只愛陌生人》. 好多樂評人認為，呢張唱片嘅音樂整體風格比《唱遊》要相對保守一啲，新意相對較少. 不過開篇嘅《開到荼蘼》係王菲嘅突破之一，歌中佢首次運用破音技巧（佢本人後來亦講過唔鍾意自己嘅嗓音平滑清澈，希望通過食煙令自己聲沙啲），經過電腦處理嘅聲音同埋搖滾式配樂配合，加埋林夕嘅歌詞，體現出一種恐懼愛情嘅絕望心態. 《百年孤寂》（粵語版係《守望麥田》）亦係屬於強節奏嘅搖滾流行樂，此後王菲嘅每張專輯中都有至少一首咁嘅作品. 《只愛陌生人》原本係張亞東嘅舊作，王菲嘅版本相比較有一啲復古嘅味道，曲風輕鬆；歌中個女竇靖童亦獻聲「Come on, baby. 」《催眠》又係王菲捲舌拖音技巧嘅代表作.
《當時的月亮》、《蝴蝶》（粵語版為《郵差》）係抒情類嘅歌，唔過並冇上兩張專輯嘅《紅豆》同埋《人間》流行. 《嗶一聲之後》亦係張亞東嘅作品，呈現出迷離虛幻嘅氣氛. 王菲較早時自己譜寫咗一曲電子樂風格嘅《精彩》作為百事可樂嘅廣告歌，亦收錄喺唱片中.
同年，佢為日本遊戲《最終幻想VIII》演唱主題曲《Eyes on Me》，打入咗日本單曲銷量排行榜十大，亦通過遊戲令西方人逐漸接觸到咗佢嘅歌聲. 隨住喺日本嘅人氣漸旺，同年佢又喺日本開咗兩場演唱會，成為第一位喺東京武道館獻唱嘅華人歌手. 同年，喺日本攞咗金唱片大賞，係繼鄧麗君之後第二位攞呢個獎嘅亞洲歌手. 佢亦被日本歌迷稱為「亞洲歌姬」.
2000年
後五首（重附加兩首粵語歌曲）就係普通風格. 《再見螢火蟲》係上張《百年孤寂》嘅延續，《笑忘書》係另一首獲獎嘅情歌. 因為《浮躁》嘅銷量並唔滿意，所以咁做好可能係為咗照顧市場. 有嘅樂評人指出王菲應該將歌曲分為兩張EP；重有人嘆息如果佢10首歌都係前五首嘅風格，成張專輯會成為流行樂經典之作.
2001年
2001年上半年，王菲去日本為富士電視台拍攝日劇《》（中譯《大話姻緣》或《弄假成真》）並演唱主題曲《Separate Ways》. 套劇收視平平，但並冇影響王菲喺日本嘅人氣，佢嘅單曲《Separate Ways》照打入日本Oricon單曲銷量周榜TOP 20.
同年，佢推出喺百代最後一張嘅中文唱片《王菲》，喺百代嘅頭尾兩張專輯名都為《王菲》. 銷售開出紅盤，喺日本嘅最高成績係Oricon專輯銷量日榜第14位. 佢喺10月同埋11月喺大阪同東京武道館又召開咗全面體演唱會. 呢張唱片喺詞曲人員上做咗較大調整，而且王菲第一次對爵士樂（《夜會》）同埋圓舞曲（《流浪的紅舞鞋》）進行咗嘗試，演唱咗台灣音樂人伍佰創作嘅《單行道》，《打錯了》就係新加坡女音樂人蔡健雅創作嘅歌曲. 除咗11首國語歌外，重有五首粵語歌，其中包括嗰陣嘅男友謝霆鋒所作嘅《迷魂記》. 因為大碟集中咗一啲風格迴異嘅創作人，專輯整體嘅曲風同王菲原來嘅音樂個性有好大唔同.
2001年11月王菲參與錄製咗一張佛經專輯《Loving Kindness & Wisdom》（有譯「悲智雙運」），係佢嘅藏傳佛教師父喇嘛梭巴仁波切（Lama Zopa Rinpoche，中國大陸譯「堪忍尊者」），為建造全世界最大嘅彌勒佛造像所作嘅慈善籌款計劃. 兩張喋，第一張係喇嘛梭巴仁波切嘅經文誦讀，第二張係喇嘛梭巴仁波切嘅經文誦讀同王菲嘅背景伴唱，附加一首王菲自己演唱嘅《彌勒佛咒》. 呢張專輯中國大陸冇正式引入.
年尾王菲同梁朝偉、趙薇、張震主演電影《天下無雙》. 王菲更憑套戲榮獲第9屆香港電影評論學會最佳女演員獎及第22屆香港電影金像獎提名最佳女主角. 此外，王菲亦為《天下無雙》錄制電影原聲帶，並將黃梅調注入流行曲.
健力士世界紀錄
2000年3月，王菲進入咗健力士世界紀錄大全，為銷量最高嘅香港女歌手：截至2000年3月，20張專輯有據可考嘅銷量達到970萬張.
新力時期（2002年－）
王菲喺2002年同新力唱片公司簽約，合同係出4張唱片. 2003年佢嘅新專輯《將愛》推出，喺華語地區嘅銷量非常出色. 不過喺音樂上除咗標題曲外，成張專輯嘅氣氛安靜輕鬆. 王菲本人又作咗四首曲目：《將愛》、《不留》、《陽寶》同埋《四月雪》.
2002底，日本音樂界為咗慶祝「音樂女王」松任谷由實出道30年，由一班日本歌手演唱佢嘅名曲僅以紀念. 王菲亦被邀請唱咗《Valentine's Radio》.
2003年底，佢再喺香港紅磡體育館連開8場《菲比尋常》演唱會，隨後2004年至2005年喺馬來西亞、上海、新加坡、西安、北京、杭州、台北、廣州召開巡迴同名演唱會.
喺2004年王菲喺電影方面又開始活躍，出演咗《大城小事》同埋《2046》. 亦為《英雄》、《我愛你》同埋大陸電視劇《笑傲江湖》演唱咗主題曲.
2005年5月底，王菲嘅經理人陳家瑛向傳媒證實：佢已經開始「無限期休息」，除咗兩條未完成嘅廣告之外停止一切工作. 張亞東亦向傳媒透露，「佢已經唔打算再唱歌咗」.
竇唯
王菲嘅私生活係傳媒焦點. 佢嗰陣喺香港已經係天后級嘅人物，但1996年有身紀之後，就放棄咗香港嘅生活，喺6月返北京嫁咗畀出名搖滾樂手竇唯. 佢喺某日朝早唔知醒衣衫不整倒夜香嘅相畀香港媒體影低，轟動整個樂壇. 為咗感情生活乜都可以犧牲，成為王菲喺啲人眼中另一個特點.
佢哋生咗一個女竇靖童，意思係竇唯同王靖雯個女，喺1997年1月3號出世. 後來竇靖童喺1999年嘅《只愛陌生人》中獻聲一句「Come on, baby」. 兩人喺1999年離婚，又一次轟動華人娛樂界，竇靖童撫養權歸於王菲. 因為最開始香港傳媒影到竇唯同情人高原喺一齊，並且竇唯當場對記者表明高原係佢嘅「愛人」，所以嗰陣華人媒體同娛樂界眾口一詞指責竇唯婚外情，但事後千夫所指嘅竇唯宣稱全都係一場陰謀，而王菲由始至終冇對此發表過意見. 由於王菲唔開口，竇唯亦冇透露具體情況，所以聽到嘅全都係傳媒嘅睇法，真實情況究竟係點未能有公正嘅定論.
謝霆鋒
香港男藝人謝霆鋒細王菲11歲. 香港傳媒對兩人之間嘅關係從懷疑到緊追不捨，終於喺2000年6月《花樣年華》慶功宴後發現兩人牽手，一時間呢場姐弟戀喺娛樂圈炒到熱辣辣. 傳媒一直大力渲染鋒菲戀嘅各種細節，令2000年—2003年王菲嘅私生活一直暴露喺鎂光燈之下. 同離婚事件一樣，佢自始至終都冇公開討論過自己嘅私事. 呢場戀情最終喺2004年初逐漸銷聲匿跡.
2014年，王菲同謝霆鋒復合. 至2020年12月，有消息指兩人早已情變，王菲同謝霆鋒已經分手. 2020年謝霆鋒生日都唔見王菲現身慶祝.
李亞鵬
李亞鵬係中國大陸演員，真正為觀眾熟知嘅係佢接連出演嘅金庸名著《笑傲江湖》同《射雕英雄傳》. 兩人嘅戀情喺2004年靜靜開始，到咗2005年春就傳出要結婚嘅消息. 王菲對自己嘅私事一如既往沉默，李亞鵬亦唔多透露. 由於好多觀眾對兩部金庸電視劇篡改原著情節等問題極之不滿，結果對李亞鵬亦唔畀面咁批評. 喺中國大陸嘅網絡上，李亞鵬喺個人行為上並冇負面新聞，但佢嘅名聲喺網民心目中一直都係負面嘅. 所以兩人走埋一齊嘅消息又一次震動娛樂界. 由於傳出王菲結婚後會隱退嘅傳言，王菲嘅歌迷喺一開始對李亞鵬更加猛烈抨擊，但最終都逐漸平息.
王菲同李亞鵬2005年7月28號喺新疆烏魯木齊正式登記結婚，並喺北京後海嘅「小王府」飯店開擺咗只有家人密友參與嘅婚宴.
2006年5月27號，王菲喺北京協和醫院開肚生佢第二個女，改名李嫣. 8月12號李亞鵬透過博客證實李嫣係天生裂顎（兔唇），會去美國矯型就醫. 鵬菲個女兔唇嘅消息，由開始謠傳到李亞鵬喺博客公開承認，震撼娛樂界.
2013年9月13號，王菲宣佈已經同李亞鵬離婚.
性格
王菲嘅性格出晒名獨斷獨行，喺重視人際關係嘅華人娛樂界非常罕見. 喺名聲顯赫嘅華人藝人之中，只有王菲等極少數人敢唔迎合傳媒嘅要求，有時甚至出言頂撞，並且對私人生活堅守沉默是金嘅原則，因此佢經常俾好多傳媒抨擊「玩大牌」. 自細喺北京成長，王菲辦事做人嘅方式同香港商業化嘅娛樂圈格格不入. 喺冇宣傳活動時，佢一般會返北京避開港台傳媒. 而且除非係重大嘅娛樂界活動，否則佢一般唔會參與. 雖然曝光率好高，但佢喺鈎心鬥角嘅娛樂圈始終冇捲入各種糾紛. 佢對待陌生人冷淡，但對身邊工作人員嘅態度好友善，幾乎從冇關於佢人品嘅負面新聞.
華人傳媒普遍認為採訪王菲係一件非常困難嘅事，因為佢好少主動開口，而且回答通常好簡練，經常令採訪者或者節目主持人面臨冷場嘅危險. 而王菲自己就認為，佢嘅性格好直，成日諗到乜就講乜，顧唔到人哋嘅諗法，所以都係少講為妙. 比如1994年底嘅《討好自己》專輯由於前後兩個版本嘅包裝唔同，令好多歌迷以為係兩張新專輯而買重複咗. 一啲人投訴後，王菲接受記者採訪時毫不避諱講冇睇清楚啲曲就買係「自己蠢」.
即使喺頒獎晚會上發表獲獎感言，佢嘅情緒都係唔慍唔火. 2004年4月，台灣音樂人李宗盛出書《音樂聆聽報告2002-2004》，批評佢填詞嘅曲「將愛」係「故弄玄虛，令人無法意會」. 結果2004年台灣金曲獎上，佢喺贏得「最佳國語女演唱人」獎後，發言話：「我會唱歌我係知道嘅，對於金曲獎評委對我嘅肯定，我亦給予充分肯定. 」娛樂媒體廣泛認為係王菲對李宗盛嘅反擊. 歌迷就對佢呢席話大表讚賞，認為噉至係王菲. 亦有一部份人覺得佢目中無人，反而成為對金曲獎評委嘅肯定. 另外，王菲喺後台嘅少言寡語亦曾經受到嗰時誤解咗佢個性嘅台灣主持人批評.
曝光率
自從同竇唯結婚開始，王菲嘅私生活喺媒體上嘅曝光率一直居高不下. 但佢永遠都係一副「撲克臉」，絕對唔向傳媒透露關於自己生活嘅任何信息. 無論係離婚、鋒菲戀、鵬菲戀定係再婚，都冇可能由佢口中得到第一手消息. 佢呢種堅守個人生活唔受侵犯嘅做法受到娛樂圈同埋歌迷嘅讚揚. 佢對待感情敢愛敢恨嘅態度亦幾乎得到都市女性嘅一致肯定. 有人指出無所顧忌嘅感情令佢負面新聞越來越多，反對者認為王菲嘅私生活唔係畀人睇嘅，佢本身一點錯誤都冇，只係傳媒煽風點火.
走音
2012年，王菲同陳奕迅出席內地春晚活動獻唱《因為愛情》，王菲唱高音部分時，被指走音兼把聲震晒，唱得極為辛苦吃力，有網民慨嘆王菲唱功大倒退，有網民揶揄當晚表現係「車禍現場」.
音樂同埋造型
王菲嘅音樂喺中前期借鑒咗多莉·艾莫絲、小紅莓樂隊同孿生卡度等歐美歌手、樂隊嘅風格同表現方式. 由1997年加盟百代開始，佢嘅音樂已經脫離咗英倫搖滾嘅另類模式，發展出咗自己獨特嘅個人風格，喺《寓言》呢張專輯中體現得尤其明顯；而且呢啲歐美歌手都係通過王菲嘅翻唱至被華人地區嘅廣大歌迷熟知，而且百代以後嘅時期根本睇唔出王菲嘅音樂同第啲歌手重有乜嘢相同之處.
佢嘅造型一直係娛樂界嘅一個指標，服飾、化妝等都係華人娛樂圈眾人模仿嘅對像.
其他
佢音樂嘅藝術性同埋歌藝並唔一定係華語樂壇中最出色嘅，無數嘅華文電視、廣播、平面媒體同埋網絡論壇嘅文章仍然將佢崇拜至近乎女神嘅地位，絕大多數時候一旦提到佢就會加上「天后」兩個字. 每次佢一出大碟，大陸、港澳台、新加坡、馬來西亞等地嘅電台電視台齊齊出動，歌迷嘅期待程度同埋傳媒聚焦係其他華人女歌手（或者男歌手）無法相比嘅，因此佢被視為大中華地區嘅「樂壇天后」. 王菲自香港、台灣紅起，到後來大陸娛樂界對佢亦一樣癡迷，馮小剛嘅《大腕》、張藝謀嘅《英雄》、中國中央電視台版嘅兩部金庸武俠電視劇都明確邀請佢演唱主題曲. 2005年春佢宣佈暫時退出歌壇嘅消息傳開，大陸傳媒（好似新浪）都開始用專欄來撰寫對佢同埋佢音樂嘅分析同埋評價，重在生嘅藝人暫別得到咁嘅重視亦係第一次. 王菲嘅同輩藝人雖然同佢接觸唔多（總隱居）但對佢都有良好印象，好多年輕一代嘅華人藝人將佢作為偶像崇拜，台灣女歌手江美琪嘅第一張專輯就命名為《我愛王菲》. 連馬英九亦公開講自己全家都係王菲嘅忠實歌迷（重做緊臺北市長嗰時，馬英九同王菲為五人制世界盃足球錦標賽代言合拍廣告，話受到屋企人影響，佢都係王菲歌迷）.
專輯一覽
王菲嘅唱片高產期係1990年代中. 加盟百代唱片後，遵循一年一張嘅原則. 加盟Sony後，隔得重耐. 另外自從1989年出道以來，佢喺華人音樂圈內多次得獎. 部分專輯如下：
單曲碟
王菲嘅單曲碟大都係為大碟宣傳用，除《Eyes on Me》之外.
影視作品
王菲早期參與拍攝一啲好出名嘅香港電視劇，但歌壇天后地位確立後就離開咗電視屏幕. 2001年去日本拍《 ウソコイ 》.
莧科
莧科（Amaranthaceae）係石竹目嘅一個科，有約莫165個屬.
澤口愛華
澤口愛華（沢口愛華，假名さわぐち あいか；）係日本女演員同寫真模特兒，愛知縣名古屋人，2017年出道，曾經係女子組合dela嘅成員.
老千計狀元才
《老千計狀元才》（The Sting）係1973年美國電影，由佐治萊希爾執導，保羅紐曼、羅拔烈福主演.
艾哈邁迪內賈德
艾哈邁迪內賈德（，）係伊朗政治人，喺2003年4月當選做德黑蘭市長. 2005年8月3號就任伊朗總統.
出面網頁
類:伊朗政治人 類:元首人物 類:市長
寶麗苑
寶麗苑係香港房屋委員會嘅居者有其屋屋苑，喺香港九龍深水埗區長沙灣，近李鄭屋漢墓、李鄭屋邨同埋寶熙苑. 佢總共有三棟樓，喺1987年起好.
參考
Public housing estates in Cheung Sha Wan
法蘭斯士高·文多沙
法蘭斯士高·文多沙（Francisco Mendoza，；），全名法蘭斯士高·環·攀茨托·文多沙·馬天尼斯（Francisco Juan "Panchito" Mendoza Martínez），係墨西哥職業足球員，哈利斯高愛沙爾托人，而家效力緊德爾芬尼斯.
香港海洋公園
香港海洋公園（Ocean Park Hong Kong），通常就噉叫海洋公園（）係香港一主題公園，以海洋為題，兼有種種機動遊戲同動物園. 佢喺香港島黃竹坑南面，北面近黃人坑，有山下花園，向南有南朗山，最南係大樹灣. 北面靠近黃竹坑警察訓練學校. 公園一九七七年一月十號落成啟用，家下入場人次，一年有四百二十萬. 公園佔地十七公頃，景點卌二個. 山下花園去南朗山，有吊車來往. 而南朗山同大樹灣之間，就靠登山電梯，條電梯曾經係世界之最，家下係世界第二長嘅戶外扶手電梯.
歷史
海洋公園喺一九七七年一月十號開幕，最初由香港賽馬會捐款起，由馬會管，而且重係1977年度香港小姐競選嘅外景拍攝地方. 開幕頭半年，海洋公園入場人次已過一百卅一萬.
1979年1月，海洋公園引入殺人鯨「海威」，成為海洋公園其中一個賣點. 公園初期嘅設施唔多，但係由1980年代開始，海洋公園大幅擴展，增加大型機動遊戲，並先後建成水上樂園（1984年）、百鳥居（1986年）、鯊魚館（1989年）、紅鸛池（1991年）、孔雀花園（1993年）、登山電梯同埋集古村等設施.
早期海洋公園嘅營運資金，主要靠門票同香港賽馬會撥款. 入場費低，公園好多時蝕本. 一九八七年七月一號，香港政府通過《海洋公園條例》，馬會撥款二億港元，成立信託基金，公園脫離馬會獨立，成為非牟利組織，需自負盈虧，以商業手法經營.
由於以商業手法經營，海洋公園逐步提高入場費，因此亦開始轉虧為盈. 1992年，海洋公園全年入場人次已達300萬. 但自1998年後，由於受亞洲金融風暴影響，加上遊客開始對公園欠缺新鮮感，而且鎮園之寶殺人鯨「海威」病逝，海洋公園開始出現虧蝕. 雖然喺1999年獲中國大陸同意引入兩隻大熊貓，但亦未能提升入場人次. 於是海洋公園只可以關閉水上樂園同埋集古村等設施，改為吸引更多年輕人嘅方針，引入更多大型機動遊戲，例如跳樓機同埋越礦飛車.
過去海洋公園以海馬作為標誌，公園範圍內嘅南朗山北麓更有大型海馬標誌. 不過，海馬動態唔夠活潑，亦係中藥材嘅一種，故此未能充份配合公園嘅理念. 因此，海洋公園由2000年11月開始引入稱為「威威獅令」嘅卡通海獅作為公園嘅代言人，並以佢展開更多推廣及宣傳工作.
隨住中國大陸開放自由行到港，海洋公園嘅入場人數出現起色，2004至2005財政年度入場人次超過400萬，打破公園開幕以來最高紀錄.
2021年，喺以前集古村位置開過新一代水上樂園.
設施
海洋公園內共分8個區域，包括夢幻水都、亞洲動物天地、威威天地、冰極天地、動感天地、熱帶雨林天地、海洋天地、以及急流天地. 其中亞洲動物天地、夢幻水都、威威天地位於公園裏面嘅海濱樂園，而其餘景區就喺高峰樂園. 而公園內共有42個景點，包括十幾個機動遊戲.
夢幻水都
夢幻水都喺2011年1月27號揭幕，取代海洋館，佔地20萬平方呎.
石竹目
石竹目（Caryophyllales）係真孖葉植物嘅一個目，有約莫37個科.
香港海洋公園
冰極天地
海洋公園擴建計劃首期壓軸主題區.
吊車
山下花園同埋南朗山之間，有吊車駁埋. 吊車全長1.5公里，每個鐘載客4000人次，總共有252架吊車來回運行. 每架吊車可以載6人，車程10分鐘，搭客可以飽覽深水灣同南朗山優美海景. 吊車喺惡劣天氣之下，會暫停服務.
根據海洋公園同政府現今嘅資料，嗰個登山纜車係叫做「纜車」，係由英文Cable Car直接翻譯；而坊間同舊官方資料就叫佢做「吊車」，以佢嘅外形嚟叫.
海洋列車
一個喺隧道行嘅雙向登山纜索鐵路系統. 列車以探索潛水艇為設計藍本，透過車廂內嘅多媒體設施，令遊客經歷一次彷彿穿越深海嘅旅程. 列車連接山下花園同埋南朗山兩個區，往返高峰站（山上嘅高峰樂園）同海濱站（山下嘅海濱樂園）. 隧道全長1,300米，列車可載250人，車程2-3分鐘，軌距1435mm（標準軌），單向每小時最多可載5,000人. 喺2010年12月5號下晝出過意外，7人受傷，1人情況危殆.
登山電梯
南朗山同埋大樹灣之間，有登山電梯駁住. 電梯全長225米，係全世界第2長嘅戶外扶手電梯，起好嗰時本來係全世界最長嘅戶外電梯，後來畀香港另一個中環至半山自動扶梯系統取代. 而電梯係沿住30度角嘅山坡上落，每小時載客量達4000人次. 登山電梯唔受天氣影響.
保育工作
除咗發展旅遊之外，海洋公園亦積極推廣教育同進行動物保育. 海洋公園每年招待約4萬名學童，加深佢哋對動物嘅認識. 此外，海洋公園亦致力進行海洋哺乳動物嘅研究. 2000年，海洋公園成功透過人工受孕嘅方法令樽鼻海豚受孕，並喺2001年5月誕下兩條小海豚，成為全球首宗成功個案. 另一方面，海洋公園成立咗「香港海洋公園保育基金」，用嚟協助有關瀕危動物嘅研究工作.
近年發展
自從香港迪士尼樂園開咗之後，海洋公園就要同迪士尼競爭. 2004年，當時嘅特首董建華邀請有「蘭桂坊之父」之稱嘅盛智文出任主席，希望以佢嘅經驗提高海洋公園嘅競爭力.
盛智文上任後，海洋公園公佈重新發展計劃，希望發展成為世界最佳嘅海洋主題公園，並藉此加強香港對世界各地遊客嘅吸引力. 喺未來幾年將斥資55.5億港元，增加遊樂設施至70個. 翻新後嘅海洋公園面積將增至137公頃，增加接近一倍，並引入33種全新動物. 公園將分為「高峰樂園」同埋「海濱樂園」兩部分，高峰樂園位於高地，以海洋、熱帶雨林同南北極地體驗為主題. 海濱樂園就位於低地，以水族館同雀鳥為主題，並設有兒童遊樂設施. 兩個樂園之間會加建全長1400米嘅高峰列車連接，車程3分鐘. 公園亦將會增加多項動物表演. 而機動遊戲方面，將會規劃現時嘅山上機動城，除咗保留跳樓機，其他機動遊戲都會拆，但會開闢山頭興建多項新嘅機動設施，以便騰空集古村一帶沿海地方去起酒店，以吸納多啲高消費嘅長途旅客.
海洋公園亦起緊3間酒店，一間喺於公園入口，兩間喺集古村；2006年尾開工，預計2010年落成，預計每年入場人次會加到500萬.
未來發展
政府通過2021年海洋公園公司（修訂）條例草案，未來會將海洋公園從主題公園轉為保育同教育工作，例如將動物護理中心從新設計吸引大眾. 海濱樂園嘅紀念品店、餐廳等營運權外判畀私人發展商/營運商. 入口會後移到山上嘅高峰樂園，老舊嘅大型機動遊戲會被淘汰，設立以歷險為主題嘅區域，建設小型嘅娛樂設施，同埋開墾未用嘅土地設立以健康為主題嘅區域，用作露營、登山等活動. 建立碼頭作為交通方式.
開放時間
公園開放時間：10:00 am - 6/7:00pm
入場費
入場費分一次同全年.
一啲旅行社同特定團體，旅客或者會員買飛有八、九折優惠. 同時，亦有團體優惠，不過要事先預約.
第二人生 (電視劇)
《第二人生》（Second Life），係香港電視網絡拍嘅電視劇，由劉浩龍、尹子維、鄧建明、雷有暉、趙學而、何紫綸、陳霽平、陳穎妍、郭鋒、黃文慧、王青、陳曼娜領銜主演，喺2012年6月開拍.
故事大綱
人生存咗幾十個年頭，到咗中年，總係因為生活壓力、挫折而抱怨，只會為過去錯失嘅機會而追悔，不過噉樣無夢嘅人生、好似一條鹹魚噉嘅生活又有乜用？劇中主角喺經歷人生低潮時因緣際會下得到改變歷史嘅機會，但係歷史改寫之後，人生並冇變得更美好，噉樣令主角明白到，與其懊惱過去，不如趁住而家，做好自己.
濱海邊疆區
呢個區舊時係中國領土，大清割讓畀沙俄.
伍韻婷
伍韻婷（Juliana Ng， ）係2021年度香港小姐競選廿強佳麗，美國波士頓出世同成長.
伍韻婷2021年開始做無綫電視藝員同歌手. 2022年佢做咗23位J2ers之一，拍一啲J2台節目.
統一碼聯盟
統一碼聯盟（英文：The Unicode Consortium；法文：le Consortium Unicode）是一個統籌統一碼（Unicode）發展嘅非營利機構. 佢嘅宗旨係最終以統一碼取代其他現存嘅字符編碼，因為現存嘅編碼唔能夠喺多語言電腦環境中裏面使用. 統一碼聯盟同時制訂咗幾種將現存編碼轉換成統一碼嘅指引，統稱為UTF（英文Unicode Transformation Format嘅首字母縮寫）.
山
山（）係響某個範圍裏面，同周圍比，個地勢明顯突出地形.
統一碼聯盟
統一碼聯盟有來自多個國家/地區嘅政府同各大軟件商嘅代表參與，同時規定對在讀學生減免部份會員費. 與此同時，統一碼聯盟重同各個標準制訂機構合作. 現時同統一碼聯盟合作嘅機構包括國際標準化組織、國際電工委員會、萬維網聯盟、互聯網工程工作小組同埋歐洲電腦製造商協會等.
山
山無一定客觀定義，亦都有好多種唔同叫法. 唔係好斜嘅山叫丘/邱（）或者岡/崗（）. 山尖會叫做峯/峰（）. 山矮會畀人叫做小山/山仔，山高係高山，得人敬拜嘅高山則嗌做嶽/岳（），譬如有五嶽. 而連綿嘅會叫做嶺（）. 當啲山聚埋一齊時，會構成山脈.
島
舊時唐山海疆，海上嘅島，都會叫洲或者山. 通常係海上可以一眼睇到邊際，先會當係島.
廣東省博物館
廣東省博物館（Guangdong Provincial Museum）係廣東廣州嘅省級綜合博物館，響珠江新城.
文明路舊館
1957年7月19號，廣東省博物館籌備委員會成立，負責決定博物館選址同收集文物. 籌委會提出過好多個選址方案，無一合適，卒之由廣東省委書記陶鑄定喺文明路，舊廣東貢院大鐘樓以東、廣場以北、天文台以南嘅位置. 原先計劃起3棟樓，其中主樓坐西向東，重有兩棟副樓分別喺南邊同北邊，拼埋一齊似U字，開口向東. 南副樓喺1958年開始起，1959年上半年竣工. 淨低主樓同北副樓因為冇錢一路都冇起. 1980年代尾，拆除舊樓，起新嘅陳列大樓，1992年10月落成.
珠江新城館
2003年，廣東省政府決定投資8.8億人民幣，喺珠江新城起廣東省博物館新館. 政府舉辦國際邀請競賽來徵集建築方案設計，有美國、奧地利、日本、荷蘭、英國等8個國家10間國際建築設計公司參加，最後揀咗香港許李嚴建築師有限公司嘅設計方案「珍寶容器」. 2004年12月12號開始起新館，2010年5月18號正式開放.
新大樓個款好似一個「寶盒」噉，主體建築四周圍都係草皮. 入口附近嘅建築距離地面有23米，草皮鋪到上去. 一入大樓就係一個面積有6000平方米嘅中央大廳，有38米咁高，用咗光棚來整，幾有嶺南嘅建築特色. 博物館建築重用咗「剪力牆植入型混凝土巨型筒體-鋼架懸吊結構」，個展廳入面一條柱都冇. .
亞歷山大·伊帕多夫
（Олександр Іпатов，；）係國際象棋大師，亦係土耳其嘅頂級棋手之一，雖然喺烏克蘭利維夫州利維夫出世，但佢有烏克蘭、土耳其同埋西班牙嘅三重國籍身份.
佢代表土耳其象棋隊參加咗2012年，2014年同2016年嘅國際象棋奧林匹克比賽. 喺2016年10月嘅ELO評級入面排喺全球第八十九位，土耳其國內排第一.
生平
伊帕多夫喺1993年7月16喺烏克蘭利維夫州利維夫出世. 4歲時俾佢老竇教佢點捉棋，6歲時俾佢阿媽帶到當地嘅象棋會訓練咗四年咁耐. 2003年3月喺烏克蘭當地舉辦嘅10歲以下級比賽攞咗冠軍，直接晉級到希臘辦嘅世界U10組青年象棋錦標賽，嗰年喺133位參賽者當中實現奇跡攞咗第11嘅成績.
2007年喺烏克蘭14歲以下錦標賽攞咗第二而直通到喺土耳其辦嘅世界U14冠軍錦標賽. 嗰年冠軍錦標攞咗第八嘅成績. 2008年喺Elo評級攞咗207分，成為烏克蘭U16同U20嘅冠軍. 2009年1月到2012年2月間代表過西班牙隊參加象棋比賽，重喺2011年大卡佩勒象棋公開賽攞過第三. 從2012年2月開始，伊帕多夫正式代表土耳其隊參加國際象棋大賽. 同年8月一嘢擊敗丁立人、同埋余泱漪、韋奕而成為雅典世界青年國際象棋錦標賽冠軍，重攞埋2013年FIDE世界盃嘅參賽資格 ，但隨後喺第一輪輸咗畀而出局. 2013年2月，亞歷山大·伊帕多夫喺土耳其國際象棋錦標賽攞咗季軍. 同年9月喺伊兹米特舉辦嘅世界青年國際象棋錦標賽入面，雖然佢喺總分13分嘅比賽攞咗10.5分，但因為比余泱漪少咗0.5分而攞咗亞軍. 2014、2015年喺土耳其攞咗國際象棋冠軍. 尤其喺2015年嗰屆，攞咗差0.5分到滿分嘅紀錄，比亞軍多咗1.5分. 2015年3月喺歐洲個人國際象棋錦標賽攞咗第7而殺入喺巴庫辦嘅2015年世界盃，嗰年嘅世界盃凈晉級到第二輪被淘汰.
2016年9月喺巴庫辦嘅世界國際象棋奧林匹克運動會入面，亞歷山大·伊帕多夫代表土耳其隊喺最後一輪比賽擊敗咗格魯吉亞隊嘅大師——Mikheil Mchedlishvili而攞咗隊史上最高嘅第六.
教育
伊帕多夫喺2014年喺夏爾奇夫攞咗烏克蘭雅羅斯拉夫智者法學院嘅學士學位. 佢識講一口流利嘅俄文、烏克蘭文、西班牙文、英文同埋土耳其文.
西洋棋社
喺佢嘅成個職業生涯之中，亞歷山大·伊帕多夫代表以下西洋棋社參加過各種國際聯賽:
惡毒老人同盟
《惡毒老人同盟》（The Wicked League），係香港電視網絡拍嘅電視劇，由姜大衛、元華、郭鋒、白彪、黎彼德、李風、馮素波、謝月美、鄭恕峰、王青、黃文慧領銜主演，喺2013年9月開拍.
故事大綱
所謂「家有一老，如有一寶」，但係好多老人家喺生活上經常受到歧視. 呢個故事嘅五位主角就係受盡自己家人、同事同朋友歧視嘅老人家. 一次機緣巧合，五人聚埋喺一齊並決定對睇唔起佢哋嘅人報復，所以組成咗「惡毒老人同盟」. 呢套劇以輕鬆嘅黑色幽默手法帶出現今社會老人家會遇到嘅問題同困難，希望觀眾可以了解老人家嘅難處同對佢哋孝順啲.
澳門美高梅
以機器故障為由拒派彩991萬
《東方日報》响2014年6月19號報道： 澳門人葉聚平响2014年4月22號，喺澳門美高梅娛樂場拉老虎機時，畫面顯示中咗彩金幾乎有991萬港幣嘅「巨獎」，然而螢幕有個圖案跟住「反彈」而𠽤住咗. 佢攞唔到獎，因而先後向賭場職員同博彩監察協調局要求派彩，都得到噉係機器故障而唔算數嘅回應，後嚟揾到立法議員高天賜幫手繼續追討. 美高梅曾經提出派上述金額一成畀佢嚟了事，不過葉先生覺得離譜——連本都收唔返，並冇接受. 响同月18號，葉先生亦喺威尼斯人娛樂場遇到同類問題，涉事彩金有1278萬零港幣；佢喺兩處嘅落注加埋大約係四百萬.
响2014年6月19號，葉先生同高天賜，重有另外一個立法議員梁榮仔，一齊去行政長官辦公室就此事遞請願信.
响2014年7月15號嘅立法會全體大會當中，高天賜為此事以及近期其他眾多類似糾紛，提出口頭質詢. 博彩監察協調局局長雪萬龍答話唔派彩係啱嘅. 立法議員區錦新亦有就此批評. 在場旁聽嘅葉先生對呢個回應好唔滿意，認為係偏𥘵賭場，聲言唔會放棄申訴，將會委託高天賜向經濟財政司司長譚伯源繼續追討.
响2014年7月22號，葉先生由高天賜陪同，去到行政長官候選人崔世安嘅競選辦公室，交信求助.
兑錯籌碼引起800萬派彩爭詏
濠博新聞响2022年3月18號報道： 該傳媒收到消息，得知有個大陸人，响上個月於澳門美高梅娛樂場入面嘅幸運六賭檯玩時，交出面值港幣一萬嘅籌碼畀荷官唱散，由於失誤，收返嚟嘅係十個各值港幣十萬嘅籌碼；佢跟住用其中嘅四個落注兼贏咗，得到有成港幣八百萬嘅派彩……後來賭場發現出咗錯，再為此花咗好多時間去同個對方講數. 記者用衣貓向美高梅詢問件事堅唔堅，以及詳情為何，收唔到回覆.
以機器故障為由拒派彩43萬
《蘋果日報》响2010年6月5號報道： 响噚日，香港人蔡先生喺澳門美高梅金殿嘅賭場玩電子老虎機，到咗晏晝12點半鐘左右，由顯示屏可見中咗「jackpot」，獎金為港幣$426,300，然而畫面定住咗，佢攞唔到獎，於是求助. 職員擝走佢張遊戲咭，插入職員咭，然後用鎖匙開鎖再上鎖，整兩整，部機即刻變咗顯示佢只係有1,500積分（換算成真錢微不足道），可謂見財化水. 賭場堅稱噉係機器故障，唔肯派彩，蔡先生唯有向博彩監察協調局投訴.
其他
响2020年11月1號大約中午12點50分，酒店職員發現有個男住客死咕咕兼光禿禿噉樣攤喺地上面，重要有傷見血，於是報警；佢之後當場被證實冇得救，係個35歲姓袁嘅大陸人；呢個人似乎死於自殺.
大眾情性
《大眾情性》（Sexpedia），係香港電視網絡拍嘅電視劇，由陳柏宇、蔣祖曼、陸駿光、黃美棋、謝芷倫、鮑康兒、呂熙領銜主演，喺2013年9月開拍.
故事大綱
性，絕對係一門複雜嘅學問，當中包括人與人之間嘅溝通，情侶嘅小情趣，家庭間嘅關愛，生活嘅小哲理，千祈唔好太睇小「性」 對生活嘅影響同重要性. 《大眾情性》係一套以真實個案為本，創造出三個性格鮮明、經歷奇特嘅主要角色：一個自細受壓抑又深信一世只得一次做愛機會嘅處男、一個以為有性障礙就唔值得被愛嘅女仔、一個覺得自己身經百戰卻係唔識討好女仔嘅失婚男人，交織出一齣以性為題嘅浪漫輕喜劇，以嶄新大膽、輕鬆幽默嘅方式，同觀眾一齊大講性同愛.
.Mac
.Mac（英文讀做Dot Mac）係蘋果公司一組網上服務，主要畀蘋果系統十（Mac OS X），不過都有少少功能畀其他平臺用. 原本淨係唔使錢咁畀蘋果系統用戶，家下係逐年收錢. 雖則個名叫.Mac，佢唔係頂層網名.
歷史
.Mac係基於iTools整出來，以前係免費互聯網架生，畀Mac用戶用. .Mac係成套互聯網服務兼軟件，響2002年7月17號紐約Macworld Expo開用 ，用戶可以用到下面嘅架生：
iDisk係用WebDAV技術而mac.com用IMAP，呢啲服務個個平臺都用到，不過就要用蘋果機開戶.
2002年9月17號，蘋果公司宣佈，有成十萬個用戶用.
2002年9月30號，iTool唔再續，轉過去年年要畀錢嘅.Mac. 一啲蘋果機用家覺得太貴抗議. 不過支持嘅就話可以改良服務同有其他免費件用. 2005年6月15號為止，佢就包埋McAfee Virex 病毒掃描器（只係畀用戶），雖則有人質疑機乎無病毒嘅蘋果機有乜用.
2006年10月，蘋果換咗個新嘅.Mac郵件（.Mac Mail），等佢似用緊系統十個蘋果郵件. 新功能係用AJAX，可以拖放（drag-and-drop），隨時更新一窗三邊畫面，重可以較大細.
2007年8月，公司總裁宣佈加料：
2008年7月開始，MobileMe取代咗.Mac嘅服務，原有嘅.Mac服務（包括會員）轉咗去MobileMe. 而2011年推出嘅iCloud就取代MobileMe.
價錢
.Mac係逐年收錢嘅，一年99.95美金. 2002年9月30號，iTool免費試行期一過，原本iTools用戶都搬晒去.Mac. 每個用戶都有個mac.com電郵地址同10GB空間（2007年8月7號為止）. 想大份啲iDisk可以畀多啲錢，去到30GB. 只要合乎協議，點用都得，mac.com都係用iDisk位. 響蘋果係統之下，iDisk同其他碟用法無分別.
推介畀人用可以減年費，每多一個用戶就下年打八折，如果新機加新用戶就打七折.
批評
有人出萬銀美金求個公開原碼嘅代替品.
同蘋果系統砌埋
.Mac同蘋果系統夾得好埋，.Mac係好多軟件嘅擴充，尤其係iLife. 最明顯有：
保安
.Mac 嘅連絡用行業標準嘅SSL碼來保密. 用緊郵件程式嗰時，例如蘋果公司嘅郵件，你嘅 .Mac郵件會被自動加密. 此外，用 .Mac帳戶嘅iChat使用者可以加密渠等同第啲iChat .Mac使用者嘅傾偈記錄.
我阿媽係黑玫瑰
《我阿媽係黑玫瑰》（Incredible Mama），係香港電視網絡拍嘅電視劇，由惠英紅、姜大衛、陳宇琛、黃美棋、陳家樂、陳曼娜、龔慈恩、黃芷晴、湯怡、白彪、菁瑋、趙敏通、鄭家生、許明志領銜主演，喺2013年3月開拍.
故事大綱
七料影后惠英紅主演嘅動作家庭喜劇. 呢套劇講述一代女俠黑玫瑰為咗屋企而放棄行俠仗義嘅職責，安心做佢嘅家庭主婦，相夫教子. 不過班仔女就唔了解呢個曾經係英雄嘅阿媽，淨係覺得佢係個懦弱怕事、漠視公義嘅女人. 後來當佢嘅仔女知道阿媽嘅過去，先至真真正正認識呢個阿媽，明白阿媽嘅一片苦心.
廣州市第25中學
史
其實呢間學校之前係1925年起嘅廣東大埔同鄉會. 喺抗日戰爭嗰陣就變咗廣東省女子師範學校，1945年日本投降之後改名做「華南中學」. 喺中華人民共和國成立咗之後無耐，再改名做「萬川中學」同「廣州市第十三中學分教處」；1955年正式改名做「廣州市第廿五中學」.
1985年，呢間學校嘅高中部同廣州市紡織工業局一齊搞咗間廣州市紡織職業高中. 喺1991年，由於呢間學校嘅高中部分咗畀職中嗰頭，所以高中部改名做「廣州市第二服裝職業高級中學」，而初中校區繼續係叫「廣州市第廿五中學」.
廣州市第二服裝職業高級中學喺2002年停辦. 2009年，越秀區教育局整合教育資源，將廣州市第廿五中學併入13中，「廣州市第廿五中學」嘅校名成為歷史.
攷
類:停辦咗嘅廣州中學
國際基督教優質音樂中學暨小學
國際基督教優質音樂中學暨小學（International Christian Quality Music Secondary and Primary School，簡寫ICQM）係香港第一間音樂學校，喺九龍鑽石山蒲崗村道學校村，2003年創校. 早期教職員大多數係國際音樂學校兒童合唱團嘅導師.
學校設施
學校入面有以勒音樂廳、以便以謝堂、小教堂、體藝館、七十幾間獨立琴室、三間小型演奏廳、圖書館、兩間電腦室同埋一間電子音樂創作室.
運動
ICQM喺2006年推行「五不運動」：一不藐視師長、二不打架傷人、三不粗言穢語、四不貪心偷盜、五不破壞公物；而喺2016至2017年度再加多兩條：六不惡意欺淩同七不放縱私慾. 2010至2011年度推行「珍愛運動」，即係聯同「U Fire」舉辦嘅活動，喺ICQM首先試行. 之後推廣到香港其他學校.
牧養主題
2010至2011年度：復興聖潔
2014至2015年度：遏力追求 直奔標竿
2015至2016年度：一切都變成新的了
2016至2017年度：彼此相愛 合而為一 2022至2023年度:愛是永不止息
國家同地區人口一覽
唔同國家嘅人口一覽跟住咁多個國家嘅人口由多至少嚟排，數據主要嚟自官方人口統計、人口預計或者人口普查，冇官方數據嘅就用第三方人口時鐘預計數.
猢猻木屬
猢猻木屬（Adansonia）係錦葵目錦葵科嘅一個屬，有約莫8個品種.
第11屆法國總統共和黨提名初選
第11屆法國總統共和黨提名初選響2016年11月20號同27號舉行.
今次係法國保守黨派第一次就總統候選人提名舉行初選，投票率去到七成，法國中間偏右共和黨總統候選人提名第一輪投票由曾經做過總理嘅菲永以黑馬大幅領先，佢將會同前總理朱佩躋身第二輪投票，爭奪出年總統大選入場券；原本係總統熱門人選之一嘅前總統薩爾科齊就認輸.
第一輪投票
初步點票結果話，曾經響前總統薩爾科齊執政期間做過總理嘅菲永，就以黑馬攞到超過四成選票，大幅拋棄另外六個對手，佢原本響民意調查度落後，但近日響電視辯論度表現出色，令佢人氣急升.
至於一直係選前大熱嘅朱佩就以超過兩成選票排第二，由於冇參選人響第一輪投票攞到過半數，意味著菲永同朱佩將會響下個禮拜日第二輪投票嚟分輸贏，爭到出年春天總統大選嘅入場券.
分析
菲永同朱佩響稅務同退休年齡等議題上政治理念差唔多，不過菲永響難民問題上立場較朱佩強硬. 佢提出以公投嚟決定係唔係接受歐盟提出嘅難民配額，朱佩就主張尊重宗教自由. 由於執政左翼社會黨響現任總統奧朗德領導下民望插水，估計總統寶座會由共和黨嘅總統候選人同極右國民陣線主席瑪麗勒龐嚟爭. 極右國民陣線主張反移民、反伊斯蘭同反建制. 雖然數據話，政黨響之前大選票數唔高，顯示瑪麗勒龐贏出嘅機會唔大. 但有分析認為，法國國內響恐襲陰霾下同反難民情緒升溫，加上英國脫歐公投同美國大選結果都反映民粹主義抬頭，呢啲反建制嘅票最終都可能會流向瑪麗勒龐.
第一輪投票
原本希望用「民粹牌」捲土重來嘅薩爾科齊就落後朱佩幾個百分點，佢承認落敗，又認為菲永比較清楚法國面對緊嘅挑戰，表態支持對方出選總統.
攷
11 類:2016年選舉
Jan Oort
Jan Oort（ Jan Oort，）係荷蘭一個天文學家，喺Franeker出世，格羅寧根大學讀書.
醫院管理局
醫院管理局（Hospital Authority，HA），簡稱醫管局，係香港負責管公立醫院同診所嘅法定機構. 嚮1990年12月1號根據《香港法例》第113章《醫院管理局條例》成立，1991年12月正式接管醫院事務署下面全港公立醫院.
敘利亞
阿拉伯敘利亞共和國（الجمهورية العربية السورية‎ ），簡稱敘利亞（；سورية‎），係西亞一國，首都大馬士革，東面係伊拉克，南面係約旦，西南係黎巴嫩同以色列，北面係土耳其.
巴比倫、波斯、羅馬、鄂圖曼等帝國，都先後統治過呢度.
2011年，阿拉伯之春吹到敘利亞，人民要求總統巴沙爾落台，俾政府鎮壓. 美國同西歐譴責敘利亞政府殺平民，而中國同俄羅斯就話放過敘利亞政府.
政區
敘利亞全國由十四個一級政區組成，即十三個省（Muhafazat）同埋大馬士革市.
馬加丹州
馬加丹州係俄羅斯東北面嘅一個州，屬遠東聯邦管區，首府馬加丹.
貝爾數
貝爾數以埃里克·坦普爾·貝爾命名，系組合數學中嘅一組整數數列，開首系（OEIS嘅數列）： :
張可凝
張可凝（Wing Cheung，）係香港女歌手，主要喺宴會活動做表演嘉賓，亦參加過唔少歌唱比賽，包括喺2011年中國音樂金鐘獎流行音樂大賽全國女子組攞第五名同埋最佳音樂潛力獎，同埋又曾經喺香港無綫電視歌唱節目《超級巨聲》第一季入面做表演嘉賓.
官非
2016年11月27號朝早，張可凝同25歲姓郭前男友因為傾箍煲而發生爭執，期間郭畀人𠝹傷左邊面，事後張可凝畀警方拉咗，被控一項普通襲擊罪，最終判社會服務令.
哈巴羅夫斯克邊疆區
哈巴羅夫斯克邊疆區係俄羅斯東南面嘅一個邊疆區，屬遠東聯邦管區，首府伯力.
呢個區南半部（烏第河南面）舊時係中國領土，大清割讓畀沙俄.
十八般武藝
十八般武藝可以係：
敏拜
敏拜（，منبر‎，音免霸）係清真寺嘅講壇，通常宗教領袖會企喺嗰度講道.
楚科奇自治區
楚科奇自治區係俄羅斯東北面嘅一個自治區，屬遠東聯邦管區，首府阿納德爾.
俊民苑
俊民苑係香港房屋委員會嘅居者有其屋屋苑，喺香港九龍九龍城區何文田 ，近愛民邨. 佢總共有12棟樓，喺1980年落成，係居者有其屋計劃第一期，係香港最早嘅居屋屋苑之一. 同一般居屋唔同，俊民苑所有單位都唔使補地價，而且一律都可以喺公開市場自由轉讓.
參考
Public housing estates in Ho Man Tin
開腦儆探
《開腦儆探》（Paranormal Mind），係香港電視網絡拍嘅電視劇，由黃日華、李璨琛、黃芝琪、關楚耀、黃芷晴、陳穎妍、盧海鵬、湯怡、盧希萊、梁寶琪、林嘉華、林利、古天祥、丁樂鍶、麥子樂領銜主演，喺2012年9月開拍.
ZARD作品一覽
以下係日本樂隊ZARD嘅作品一覽表.
開腦儆探
故事大綱
故事主角辛紀元原本係重案組督察，喺經歷佢個仔離奇猝死嘅打擊之後，觸發咗佢能夠閱讀同捕捉其他人意識嘅潛能，過程中佢出現咗雙重性格嘅徵象，老婆同其他人都以為佢患咗精神病，其實佢深信佢個仔係喺「意識空間」俾人殺死！紀元從此著力鑽研「閱讀人意識」嘅潛能，以私家偵探身份協助警方調查超自然案件，希望有一日查出喺意識空間殺死佢個仔嘅真兇⋯⋯
ZARD作品一覽
演唱會
坂井生前淨係開過兩場演唱會，其中一次響遊輪上面搞，係半公開嘅，所以唔計算在內；而另一次係2004年嘅全國巡演. 坊間所講嘅「坂井七場演唱會」，其實有五場都係喺佢死咗之後先搞嘅（以錄影帶出場）.
參加作品
呢度係指以「ZARD」嘅名義同其他歌手所合作嘅歌. 基於有時主唱坂井會以個人名義同人哋合作，呢部份嘅作品可以去「坂井泉水」一版睇下.
艾榮·文多沙
艾榮·文多沙（Alvin Mendoza， 讀音： /幫手:英文嘅國際音標讀音 幫手:巴斯克文嘅國際音標讀音/ ；），全名叫魯爾·艾榮·文多沙·阿圭路（Raúl Alvin Mendoza Argüello），係墨西哥職業足球員，司職左後衛，而家效力緊墨西哥職業足球聯賽嘅高迪柏基.
強姦
強姦一般指男人對女人夾粗嚟嘅陰道性交 ，多數係犯罪. 廣泛啲講，亦包括一個或多個人以暴力、威脅等手段，強迫一個或多個受害人發生嘅性行為. 「強姦」嘅同（／近）義詞有老強、強暴、姦污、施暴、性侵以及強制性交等.
强姦係種性暴力，受害者嘅身體同埋尊嚴會受損. 一啲犯強姦嘅人亦都可能帶有性虐待嘅性癖好.
狹義
傳統上同法律上嘅強姦犯定性都係指男方而唔係女方，主要係由於生理上嘅特點——喺一般情形，要個男嘅情願，先至會性興奮，繼而扯旗，然後再插得到條㞗入去個屄度；至於個女嘅，就算唔鍾意，只要唔夠本事反抗，就阻止唔到. 不過亦都有女人綁起男人，再用春藥整到佢條嘢不由自主噉舉起，然後交配嘅罕有案例. 其實，違反意願噉達成所有陰道性交前設條件嘅方法，唔止得物理同化學類，心理脅迫一樣有若干效果，更莫講話多種手段並用. 亦有針對神經嘅藥物同儀器，能夠夾硬令陰莖勃起.
廣義
無分男女，只要係一方夾硬令人同佢發生性關係，就係強姦. 由於唔同國家嘅風俗文化都唔同，有啲國家認為，滿足到「強行發生性行為」呢個定義，就係犯強姦罪；而有啲國家法律就只限制男方而無限制女方呢一種行為，所以詞理同法理都可能有落差.
聯合國數據
根據聯合國婦女署2013年統計126個國家. 由數據反映發展中國家較發達國家強姦問題更加嚴重，而重視孔孟之道嘅日本、新加坡，同中華民國，當中有發展中國家，但性罪行係屬於世界上最少行列.
第一個括號顯示，每隔幾多分鐘就發生女性性侵案，數字越小案件越多.
第二個括號，指該國自世界經濟論壇2013年度《全球性別差距報告》，性別平等指數得分（冰島最高有0.8731，最低也門得0.5128）：
近年
中國全國犯罪人均上係好普遍，當中性犯罪同性病（如愛滋病）屬全球性嚴重水平. 聯合國科學統計為按人均犯罪同數字，中國都係全球第二名，排第一係印度，並有年增長率惡化. 上海、安徽、四川、河南等地先後發生老公強迫老婆同佢做愛情況，且司法機關處理時會有分歧. 婚內有無強姦，「婚內強迫性行為」係咪犯罪，理論界、司法界，同社會都有關注同爭論. 綜合當局同非官方來源，疑強姦案當中有好多，都被當作其他較輕微罪行處理，例如原本可能係強姦但變成告非禮、猥褻，甚至有執法當局試圖遊說受害人和解了事. 近期，較出名又有國外媒體報導係指香港女導演林淑貞個案. 佢疑身處中國大陸時，受到海南航空人員企圖強姦.
香港
自香港主權移交後，平均每年有一百幾十單案被差人列為強姦，差人重話2017年頭10月有56單，多過上年一成. 根據《刑事罪行條例》（香港法例第200章）第122條：「猥褻侵犯係刑事罪行，最高可處10年監禁......」強姦定性都好合乎「國際標準」，同樣要有強迫性質，必須有陰莖插入陰道情節，先算強姦.
而強迫肛交方面，就由《刑事罪行條例》（香港法例第200章）第118B條：「意圖作出肛交而襲擊」罪所規范.
近代
軍佬搞強姦係戰爭罪，打仗時好多國家都有強姦發生. 蘇聯紅軍曾經喺二戰之後佔領咗德國、波蘭各東歐地區（華沙公約國家），並做過好多姦殺暴行. 歷史學家安東尼·比弗喺佢本書《柏林在1945年陷落》入面提過，蘇聯強姦咗200萬位德國婦女同幾千個前蘇聯婦女. 重有韓戰時，中共軍人強姦過韓國婦女，至今共匪一類依然臭名遠播. 根據中國人民志願軍第42軍吳瑞林軍長回憶，因為強姦朝鮮民女問題，所以入朝初期已槍斃一批志願軍. 根據《一九五二年志願軍後勤工作簡結》，11萬人志願軍後勤部隊中，由1952年1月至11月中，就有一百零九人自殺，三十九人自傷，六百八十七人逃亡，汽車肇禍壓死八十一人，壓傷九十四人，誤傷一百零八人，強姦四十一人，通姦五百一十四人，雞姦一百五十人. 1954至1955年，最少發生20單強姦殺人事件. 題外話，有好多志願軍返去中國唔係被成美軍間諜、開除黨籍、就係打成右派，好多都冇好收場，直至毛澤東政權因文革結束而倒台，80年代中共先至為志願軍戰俘恢復名譽.
大日本帝國軍妓問題上，主要係太平洋戰爭時，日軍疑用招募同強迫方式兩種手段要女人（戰敗國同日本本國都有）為皇軍提供性服務. 慰安婦妓女問題主要係人道同國際法方面爭議，係指自願定強迫. 不過，如果有指日軍有冇強姦軍妓以外婦女，同歸唔歸類到慰安婦上，就久不可考. 反而，南韓學校教材會強調慰安婦係「性奴」，中國等反日國家，多就慰安婦問題上對現代日本存有負面情緒同偏見歧視.
成因同控制
由多項數據同事實見證，聯合國數據反映，相信性犯罪同道德水平，教育程度，資本化程度最少三大方面成正比. 因為例子國家證明地區人口愈貧賤愈易出現性犯罪，但高收入人士參與強姦嘅事件就好少成案. 相比強姦，政客、貧官、高收入資產階級，相對有更多例子係捲入同錢、政權有關嘅性交易、性賄賂醜聞，例如近年中國反貪而爆出軍中性醜聞，當中湯燦以「軍中妖姬」出名國際 犯罪心理學上，罪犯可能出於對性好奇，至性飢渴同過份對性開放，對人存敵意. 重有北韓出名「歡樂組」.
相關詞彙
輪大米又叫輪姦，指好多人迫一個人同佢哋輪流性交，以多男害一女居多，相反嘅情況好少見. 用藥迷暈人哋再姦，叫迷姦. 灌醉人哋然後姦，係醉姦. 將不省人事（例如飲醉咗酒）嘅人帶走去性交（通常無得到對方同意），俗稱執屍.
強姦民意用嚟形容統治者違反人民意見施政，重要讕正義噉樣話係按照佢哋嘅意願嚟做好事.
缽仔焗魚腸
缽仔焗魚腸係懷舊廣東菜，將魚腸、油炸鬼碎同雞蛋漿放落瓦缽仔度焗熟，會落些少陳皮、薑絲、芫荽辟腥.
摩士
摩士（Arthur Morse；）係英國同香港銀行家. 做過香港上海滙豐銀行阿頭，響第二次世界大戰時接手，做到戰後. 佢響愛爾蘭 Tipperary 出世，響上海、倫敦同天津做過嘢. 最後響香港做咗好多年. 戰後佢重建咗滙豐同幫香港重建.
滙豐
一九四零年，香港受日本侵畧嘅威脅，而滙豐東亞好多分行都落入日本人手中. 摩士畀當時 Chief Manager Vandaleur Grayburn 調去倫敦，負責帶住銀行總部搬去倫敦，以防日本佔領香港，紐約同三藩市嘅資金畀美國凍結. 一九四一年十二月十六號，日本佔領香港前九日，摩士就任銀行 Commissioner 同埋 General Manager.
一九四六年，佢將總部搬返香港，銀行亦都做返香港嘅中央銀行. 佢唔單止恢復返銀行，重幫手重建香港. 佢之後改好銀行財政狀況，就算一九五三年佢退休，個勢仍然響度.
公務
摩士係香港好多公共機構嘅成員，亦都係戰後行政局成員.
區歌一覽
歷史上、傳統上或文化上嘅用斜體粗體字表示.
[[undefined|蘇聯]]
國歌：《牢不可破的聯盟》（Государственный гимн СССР）
[[undefined|波斯尼亞]]
國歌：《波黑國歌》（Državna himna Bosne i Hercegovine）
[[undefined|德國]]
國歌：《德意志之歌》（德語：Deutschlandlied）
[[undefined|俄羅斯]]
國歌：《俄羅斯聯邦國歌》（Государственный гимн Российской Федерации）
[[undefined|加拿大]]
國歌：《噢，加拿大》（英語：O, Canada；法語：Ô Canada）
[[undefined|法國]]
國歌：《馬賽曲》
[[undefined|美國]]
國歌：《星條旗》 （Star-Spangled Banner）
[[undefined|荷蘭]]
國歌：《威廉頌》（Het Wilhelmus）
[[undefined|日本]]
國歌：《君之代》（君が代/Kimi ga yo）
[[undefined|意大利]]
國歌：《意大利人之歌》（Il Canto degli Italiani）
[[undefined|西班牙]]
國歌：《皇家進行曲》（Marcha Real）
[[undefined|希臘]]
國歌：《自由頌》
[[undefined|英國]]
國歌：《天佑吾王》/《天佑女王》
167年
節慶、風俗習慣
160er
羅拔·活·莊臣三世
羅拔·活·莊臣三世（Robert Wood Johnson III，） 係美國嘅一位商人，佢係莊生聯合創始人之一嘅嘅孫仔.
TVB Anywhere
TVB Anywhere係無綫電視一個收費OTT平台，由電視廣播有限公司喺2014年4月同埋2015年2月1號正式響歐洲同埋澳洲推出，再響2016年9月15號全球啟動，畀觀眾喺電視、網絡電視盒子同智能電話睇過50條頻道，同埋重溫無綫電視節目同劇集. 公司同類服務有encore TVB.
2018年8月，TVB Anywhere喺新加坡推出，而個服務係由大台網負責嘅，佢亦都有專屬嘅應用程式，同全球版唔兼容.
2019年2月4號，推出咗自選電影點播組合，可以點播經典港產電影.
2019年3月，喺香港國際影視展2019度，TVB Anywhere喺越南推出，同Vietnamobile合作，佢亦都有專屬嘅應用程式，同全球版唔兼容.
2021年9月1日，加拿大地区服务交接至 TVBAnywhere+ North America. 此新服务平台是由TVB集团在北美市场全资拥有的附属公司营运.
TVB 盒子
TVB 盒子係用收睇 TVB Anywhere 節目嘅其中一個方法，可以收睇嗰個平台嘅節目.
頻道一覽
下面係經由TVB Anywhere平台傳道嘅頻道一覽.
TVB Anywhere+ 應用程式
TVB Anywhere+ 應用程式喺2019年出咗，改代咗舊版嘅應用程式，呢個程式係現時用電話平版睇得到嘅版本.
TVB Anywhere平板
喺2018年3月嘅香港國際影視展2018，TVB聯同力高創科推出AVITA嘅平板機，預載咗TVB Anywhere應用程式，包埋24個月嘅服務. 年中會喺加拿大推出先，之後會出埋全球版.
TVB Anywhere Android盒子
TVB Anywhere Android盒子喺2021年2月26號出咗，用Android Pie系統，加埋Google Play同埋Chromecast嘅功能. 個外型同現時嘅myTV SUPER機頂盒相似.
爭議
TVB Anywhere呢個平台推出前後，亦都有唔少嘅電視盒子轉播翡翠台等節目，電視廣播有限公司曾經入稟法院提告侵權者，而喺澳洲嗰單，喺2018年9月20號就有咗結果，判TVB勝訴，下令澳洲嘅網絡供應商要喺十五個工作日之內封鎖哂佢哋.
琴察加邊疆區
琴察加邊疆區係俄羅斯東北面嘅一個邊疆區，屬遠東聯邦管區，首府琴察加彼得巴甫洛夫斯克.
鴻雁 (搞清楚)
鴻雁除咗係一種雀，仲可以係：
花尾渡
花尾渡（，又寫花尾艔）係20世紀20年代到80年代珠三角地區內河主要嘅水上交通，呢種木船本身無動力，靠前面嘅機動船拖住行，所以又叫拖渡（，又寫拖艔），又因為部船裝飾得好靚，係當時廣東特有嘅河上風景，所以叫花尾渡. 曾經係珠江航運嘅主力，後來畀鋼殼動力船取代.
樣
呢種船好大隻，木造，個樣似畫舫，船上嘅樓高3層，上層係餐樓，係一等艙；中層叫公艙，係二等艙；下層同船頭係貨艙. 部船裝飾華麗，雕欄畫棟，尤其船尾裝有彩光燈管，夜晚着燈時好靚，因此叫佢花尾，可謂係當時嘅河上宮殿. 部船容量好大，大部啲嘅可載客三四百人，細部嘅可裝一兩百人，可載幾十噸貨. 佢嘅特色係無動力艙，全靠前頭嘅火輪（俗話叫溫底）拖住，因而部船無噪音、唔震、穩，瞓覺時好舒服，呢點得人鍾意，不過因為係拖渡，所以行得慢，啲客可能會煩、悶，所以啲船運公司會請啲藝人上去為乘客表演. 亦因為自身無動力，所以抗風差.
史
嶺南三江貫通，河道縱橫，舊時未通鐵路高速路，渡船就係主要嘅交通工具，航運好發達. 行公路嘅話，有時去個地方要過幾次海. 比如當時坐車從廣州到湛江，要經南海九江沙口渡同順德龍江渡，停車過海就好嘥時間，而西江係嶺南黃金水道，可以直通廣西，所以啲人就坐船去地方.
船原先係靠槳或帆驅動，後來出現腳踏船，稱為車渡. 道光十年（1830），廣州水域出現咗第一條以蒸汽機為動力嘅英國福士號商船，外國商船開始一個個入來廣州水域度營運. 廣東航商受新船吸引，喺咸豐五年（1855）購買美國造嘅「威拉特」 、「星火」、「金髮」 3條輪船，懸掛美國旗航行於省河（珠江廣州地區河段）一帶營運，史稱「詭寄」經營.
光緒末年，火船仔（火輪）傳入廣東，開始越來越多渡船用火輪拖. 光緒三十四年（1908年），航商譚禮庭改造大型車渡，將渡船嘅腳踏裝置拆咗，改為平底船，然後按畫舫來整部船，是為鳳尾渡，清末民初時部船越整越豪華，設有華貴廂房、餐廳、浴室、獨衛，演變成花尾渡.
光緒三十四年，廣州永成航業公司就喺廣州去梧州嘅航線第一次用咗花尾渡. 華僑出埠，可以揀搭花尾渡到香港，再轉郵輪出埠（中山石岐1918年就有咗恆昌、利盛號每日去香港）.
1920年代尾花尾渡成咗珠江下游主要客船，1945年後係花尾渡鼎盛時代，以廣州為中心，大小花尾渡行喺梧州、肇慶、江門、三埠、石岐五大航線. 到1947年共有40幾條花尾渡（營運），製造工藝同性能都好掂.
最出名嘅花尾渡係廣州到三埠嘅新行利渡，係最大最靚嘅，譽為內河皇后，當時呢條航線上嘅人都首選搭呢部船，後來改名做曙光401渡.
花尾渡抗風差，有安全隱患. 1980年2月27號凌晨，曙光401號喺開平單水口以西5公里嘅潭江河面遇強風翻船，死難301人，同年11月26號，廣西桂民301於平南丹竹遇風翻沉，死100人. 自呢啲沉船後，花尾渡逐漸為鋼殼船取代.
拍拖嘅典故
因為花尾渡係拖船，每次埋岸離岸都要拍拖一次，就係埋岸時火輪減速，船工鬆開牽引繩，花尾渡就靠慣性拍到拖船上，船工再綁好兩部船嘅繩，拖船發力𢶜（ngung5）去碼頭，是為「拍拖」. 後來見男女拖手仔一如兩部船拍埋拖行，於是就將戀愛成為拍拖.
參考
類:廣州史
毒奶粉
毒奶粉係指有毒嘅奶粉.
[[Category:毒]] [[Category:奶]] [[Category:粉]]
末日+5
《末日+5》（Doom +5），係香港電視網絡拍嘅電視劇，由陳錦鴻、姜皓文、潘燦良、龔慈恩、王宗堯、陸駿光領銜主演，喺2014年1月開拍.
湖
湖（粵拼：wu⁴）係畀陸地包圍住水嘅地形. 大部份嘅湖都淡水，而咁啱多數嘅湖都響北半球高緯度嘅地方. 大湖有時會叫內陸海，而細海又畀人叫湖.
末日+5
故事大綱
二零一七年一月二十三號，全香港八百萬市民仍然陶醉喺股市會唔會再創新高，仍然為自己嘅愛情能唔能夠開花結果而拼搏，仍然為住自己嘅事業營營役役嘅時候，五位香港市民，佢哋互不相識，亦毫無交葛，卻共同發現咗政府隱藏住一個秘密：當晚十一點四十五分，世界末日將會到臨，佢、佢、重有佢無一倖免，當人生進入倒數，當生命剩返十五個鐘頭嘅時候，佢哋，會係絕望，定係會變得瘋狂？！
湖
湖唔係成日有水，有時要到雨季先有好水，其他時候可能乾晒. 亦有啲湖係人工整出來，畀發電廠，供水，或者消閒活動用.
末日+5
故事大綱
《末日+5》，由五集獨立單元故事組成，《承諾》、《Monica》、《出軌》、《復活》、《警服》，喺人生中最後嘅十幾個鐘頭內，佢哋重新搵到隱藏喺內心一段不為人知嘅一頁.
雅瑟
雅瑟或亞瑟係英文名Arthur嘅常見譯名，亦可以指：
菊苣
菊苣（；學名：Cichorium intybus），又嗌苦苣，係菊科菊苣屬嘅多年生草本植物.
名
佢皆因帶苦味而改成噉嘅名.
用途
佢啲花成日俾人睇，亦可以藥用.
類:草本植物 類:花卉 類:藥用植物
薩哈林州
薩哈林州係俄羅斯東南面嘅一個州，屬遠東聯邦管區，首府南薩哈林斯克. 轄地包括庫頁島同千島群島.
海
海（）係地球（或者一粒行星）表面裝住大量鹹水嘅地形，多數連住大洋，當中鹹水係指鹽嘅濃度高過 3.5% 嘅水－每 1 公升嘅鹹水就有超過 35 克咁多嘅鹽喺裏面.
海覆蓋住地球大約 71% 嘅面積，而且深度不一：近陸地（地球表面冇俾水覆蓋嘅地方）嘅海好多時都好淺水，得嗰幾米深，但離陸地遠啲嘅海就可以深得好交關，例如位於太平洋西部嘅馬里亞納海溝（Mariana Trench）噉，馬里亞納海溝某啲地方據探測有成超過 10 公里咁深－相比之下，廣州周大福金融中心大約係 530 米咁高，即係話兩棟周大福金融中心疊埋一齊就大約係 1 公里多少少，而馬里亞納海溝嘅最高深度係呢個數值嘅大約 10 倍左右.
生命
海同海邊嘅環境特性往往都會對生物嘅生存同進化造成具體嘅影響. 舉個例說明，海洋生物嘅一個出名特點係少兩棲類（學名：Amphibia）－兩棲類嘅例子有青蛙，呢個綱嘅動物其中一個特性係啲皮膚有高嘅滲透性，容易俾水或者鹽等嘅物質通過，而通常係鹽會由鹽多嗰邊擴散過去鹽少嗰邊；噉即係話一旦隻兩棲類浸入鹹水，身體（鹽少嗰邊）就會勁俾海水（鹽多嗰邊）嘅鹽入侵；跟住呢樣嘢就會造成隻兩棲類動物體內鹽嘅濃度高得滯，並且搞到佢哋體內嘅化學過程失衡，最後引致死亡. 因為噉，絕大多數嘅兩棲類都頂唔順鹹水 ，而自自然然海洋生物學啲研究對象基本上係冇兩棲類咁滯. 由呢個例子可見，海洋嘅環境會對生物造成某啲獨特－第啲環境唔會有－嘅挑戰.
攷
[[Category:海]]
鹽
鹽係帶鹹味嘅化學物質，由酸加鹼中和而成，例如氯化鈉. 鹽分類法有多種，例如鹽分為工業用鹽同食鹽；又或者分為生物鹽同化學鹽；有機鹽同無機鹽咁.
溶解性
鈉、鉀、銨鹽一般易溶喺水，通常硝酸鹽同碳酸氫鹽都易溶. 如果係鹵化物嘅話，咁樣銀、鉛唔溶. 如果係硫酸鹽嘅話，咁鋇、鉛唔溶，而硫酸鈣少少溶. 除咗以上易溶嘅陽離子之外，一般嘅碳酸鹽都唔溶.
顔色
其實鹽有咩顔色係取決於渠入面嘅離子. 例如：
卡累利阿
卡累利阿共和國係俄羅斯西北面嘅一個自治共和國，屬西北部聯邦管區，首府彼得羅扎沃茨克.
165年
節慶、風俗習慣
160er
雅瑟 (英國教育家)
威廉·望那褚·布倫西特·雅瑟（William Mornarch Burnside Arthur，）係英國人太平紳士、香港拔萃男書院嘅第一任校長 、英軍學校校長.
一生
雅瑟係英國舒梨郡人，大個咗之後搞教育. 1863年，雅瑟同瑪麗·安妮·獲嫻（Marie Annie Voughan）結婚. 1964年，雅瑟同老婆搬去香港做嘢. 雅瑟啱啱嚟香港嗰陣，係做英軍學校校長嘅. 1870年，雅瑟跳槽去啱啱成立嘅孤兒院兼學校曰字樓孤子院（即係之後嘅拔萃男書院）做第一任院長，而佢老婆就做女舍監. 嗰陣，曰字樓孤子院係一間男女校，收入依賴人哋捐錢. 雅瑟在位嗰陣，曰字樓孤子院（拔萃男書院）並冇特別重要嘅發展.
1878年，曰字樓孤子院轉做政府資助學校. 冇幾耐，雅瑟就因為老婆健康唔好而辭職，跳槽過皇仁書院做副校長，希望抽多啲時間陪老婆. 1900年，雅瑟退休翻英國. 1912年1月12號死喺康和郡（Cornwall）. 1949年，拔萃男書院成立雅瑟社（Arthur House）， 綠色 係雅瑟社嘅代表顏色.
地
地（粵拼：dei⁶）或者叫陸（粵拼：luk⁶）同陸地（粵拼：luk⁶ dei⁶），係地球上無畀嘅水冚住嘅地方. 文言有時都會叫做土，而一塊地亦都可以叫土地. 地有好多唔同形狀，地面亦有唔同高低平斜大細，造成唔同嘅地形.
地對於人來講亦都係可以擁有嘅嘢之一，一個人或者一班人劃一塊地，擁有嘅佢，控制呢塊地上面嘅嘢，咁呢塊地就係領地.
蒙兀兒汗國
蒙兀兒汗國（1526年-1857年）亦都叫做莫臥兒汗國，係巴卑爾建立嘅印度王朝. 呢個國嘅官話係波斯話，不過皇帝係帖木兒嘅後人，有察合台汗國蒙古貴族血統嘅突厥人，信伊斯蘭教.
楚瓦什
楚瓦什共和國係俄羅斯西面嘅一個自治共和國，屬伏爾加聯邦管區，首府切博克薩雷.
龍園
龍園（Dragon Garden）係香港香港島大坑大坑道春暉台嘅一座老牌私人屋苑，由ABCD四座樓組成一幢住宅大厦，嚮1976年起好，同年入伙.
交通
有巴士可到中環（11、511）、北角碼頭（41A、63）、赤柱（63），而其他路線包括專線小巴21M線往銅鑼灣.
馬高·安東尼奧·文多沙
馬高·安東尼奧·文多沙（Marco Antonio Mendoza，；），全名叫馬高·安東尼奧·文多沙·西比拉（Marco Antonio Mendoza Sevilla），係墨西哥嘅退役職業足球員，聯邦大區墨西哥城人，司職中場，2001～2011年效力過8隻墨西哥甲組足球聯賽嘅球隊.
驚異世紀
《驚異世紀》（Karma），係香港電視網絡拍嘅電視劇，由林嘉華、梁小冰、唐寧、周俊偉、駱應鈞、郭鋒、李雨陽、陸駿光、王歌慧、周子龍領銜主演，喺2012年5月開拍.
故事大綱
恐懼源自內心. 《驚異世紀》裏面嘅八個單元故事，分別圍繞住醫院、豪華大宅、大學教授、心理學家同催眠師、神秘老人、連環兇殺案、舊相機鏡頭同埋高級酒店，每個單元故事卻又以一個連續故事串連起嚟. 配以電影級數嘅 ARRI 攝影機拍攝，加強畫面震撼，挑戰觀眾膽量！更重要嘅係，呢個恐怖、驚慄世界以外，背後都希望帶出警世意義同反省意味.
164年
節慶、風俗習慣
160er
胡椒蟹
胡椒蟹，亦叫黑胡椒蟹、黑椒蟹，係星架坡出名菜式，將青蟹斬件落鑊炒，再落黑椒、花雕、老抽、蠔油、麻油等調味，傳統上會配大樹菠蘿醬汁一齊食.
163年
節慶、風俗習慣
160er
李聖傑
經歷
1999年3月1號，李聖傑以藝名「李傑」出道，由歌萊美唱片出咗首張唱碟《冷咖啡》，由鮑比達量身訂做，但因經紀公司經營問題停咗嗰張唱片嘅宣傳工作. 之後繼續喺主婦之店、EZ5同Hard Rock等酒吧駐唱，透過現場演出嘅方式嚟畀練自己練歌.
2002年6月27號，喺音樂製作人黃名偉嘅支持下出咗第二張唱碟《痴心絕對》. 由於台灣唱片市場逐漸萎縮，再加上發行公司「東方魅力」內部體系唔夠完善等因素，放棄咗宣傳. 但喺一年後，《痴心絕對》意外咁喺台灣同中國大陸紅咗.
2004年，佢同滾石唱片簽約. 同年11月26號，出咗第三張唱碟《絕對痴心 - 手放開》. 2005年2月26號，喺西門紅樓搞咗個人首場演唱會.
2006年6月16號，除咗第四張唱碟《關於妳的歌》，呢張唱碟首批出貨量就攞到八萬張嘅成績. 7月29號，李聖傑喺淡水漁人碼頭搞咗「李聖傑 關於妳的歌 情人節個人演唱會」.
2008年，佢成立咗自己嘅音樂品牌，成立自己嘅公司「錞藝音樂」. 1月18號，佢出咗第五張唱碟《收放自如》. 李聖傑喺呢一年喺台灣搞咗4場個人首場賣飛嘅演唱會「2008 Sam Lee Adonis Concert Live 李聖傑萬人迷演唱會」.
2016年12月，佢參加浙江衛視《夢想的聲音》第七期節目.
2019年7月12號，受高雄市新聞局邀請參加《甄愛高雄群星會》.
2019年10月28號，佢宣布禁唱《癡心絕對》.
《歌手2018》
2018年1月，加盟湖南衛視《歌手2018》、為首發歌手，喺第一輪踢館賽遭到淘汰，之後喺突圍賽演唱《說散就散》喺第二輪電子投票排包尾遭到淘汰.
出面網頁
類:臺灣男歌手 類:天主教徒
類:混血兒
無重感
無重感係指一個人冇咗重量嘅感覺.
木過山車
木過山車（英文：wooden roller coaster）係指路軌用木造（但列車唔使一定用木造）嘅過山車. 同鋼過山車比起嚟，木過山車通常都冇咁快：喺廿一世紀初，鋼呢種材料硬淨過木好多，能夠頂得順比較勁嘅力，所以鋼過山車路軌可以頂到嘅列車速度亦都高一截－响廿一世紀初，速度最高嘅鋼過山車閒閒哋可以去到成時速 150 公里咁快，而相比之下，木過山車嘅速度就頂嗮櫳去到時速 120 公里左右.
哈巴羅夫斯克
哈巴羅夫斯克可以係：
美金
美金（United States dollar），又叫美圓、美元，ISO 4217貨幣碼 USD，一般簡寫 US$，美國官方貨幣，即美國錢.
美國相當時期實行金本位制，銀紙可以兌返金，所以叫美金. 呢個制度喺二十世紀七十年代改咗，只此美金同金，無乜關係.
兌換
因爲美金世界流通，有啲地方固定兌換價.
例如美金兌港銀，一兌七個八.
161年
節慶、風俗習慣
160er
傾斜轉彎
傾斜轉彎（banked turn）係指一嚿物體轉彎嗰陣向側傾斜少少，可以減低打橫嘅 G 力.
鋼過山車
鋼過山車（英文：steel roller coaster）顧名思義係指路軌用鋼造嘅過山車；喺廿一世紀初，鋼呢種材料硬淨過木好多，能夠頂得順比較勁嘅力，所以鋼過山車路軌可以頂到嘅列車速度亦都高一截－响廿一世紀初，速度最高嘅鋼過山車閒閒哋可以去到成時速 150 公里咁快，有啲甚至仲超過時速 200 公里，而相比之下，木過山車嘅速度就頂嗮櫳去到時速 120 公里左右.
熱葷
熱葷，廣義上係任何襯熱食嘅餸菜，同冷盤相反.
喺粵菜酒席上面，熱葷係食完燒味之後、飲湯羹之前嘅小炒或者小食，通常都涉及海鮮，譬如炒珊瑚蚌、百花釀蟹鉗，一般都有兩味到三味，相應叫「二熱葷」或者「三熱葷」.
女王大學 (貝爾法斯特)
女王大學（Queen's University of Belfast，Ollscoil na Banríona, Béal Feirste）係北愛爾蘭乃至英國歷史最悠久嘅大學之一，創立於1845年.
苦苣
苦苣（；學名：Cichorium endivia）係菊科菊苣屬嘅一年生草本植物，原產地中海東邊嘅海邊.
用途
佢嘅花同梗可以生食做藥，亦可以做觀葉植物同花卉.
加里寧格勒州
加里寧格勒州（Калинингра́дская о́бласть）係俄羅斯西北面嘅一個州，屬西北部聯邦管區，首府加里寧格勒. 佢係俄羅斯外飛地，同立陶宛、波蘭接壤.
苦苣
有關嘅書
類:草本植物 類:觀葉植物 類:花卉 類:菜 類:藥用植物
馬加丹
馬加丹係俄羅斯馬加丹州首府.
楚科奇
楚科奇可以係：
菊苣屬
菊苣屬（；學名：Cichorium）係菊目菊科嘅一個屬，有約莫10個品種.
牛鬼蛇神
文化大革命
1966年5月31號，陳伯達接管《人民日報》後嘅第二日寫咗「文革」目標——《剷除一切牛鬼蛇神》. 入面將牛鬼蛇神係形容成垃圾，當成係「四舊」. 隨後俾中央人民廣播電台播出之後俾中國大陸好多報刊登咗上頭版而猛咁傳，隨後喺文革期間爆發咗破四舊運動.
壽喜燒
壽喜燒，（鋤燒），係日式火鍋嘅一種，餸料有牛肉片、大蔥、生菜、豆腐、魔芋絲等，湯底就用豉油、食糖同味醂煲，點生雞蛋汁食.
鹽屋
鹽屋（Saltbox）係北美紐英倫地區喺17、18世紀興嘅一種傳統木屋，前面有兩層，後面得一層，兩邊都係斜頂，似舊時裝食鹽嘅盒.
涮涮鍋
涮涮鍋（日文：しゃぶしゃぶ），係日式火鍋嘅一種，餸料有牛肉片、蔬菜、豆腐、菇等，湯底就用麪豉、日式柴魚同海帶煲.
鹽屋
[[Category:屋]]
160年
節慶、風俗習慣
160er
159年
節慶、風俗習慣
150er
琴察加
琴察加可以係：
豬肉
英文叫做pork.
有啲地方唔食豬肉，認為佢唔乾淨，見於西亞以及回教. 豬肉係建議要徹底煮熟，因為怕有寄生蟲，尤其肝吸蟲嘅卵，煮熟會殺死晒佢哋.
豬肉亦有種種保存製法，如香腸、臘腸、臘肉、火腿，煙肉，諸如此類.
燈
燈嘅種類
燈有好多種，但唔係話叫做燈嘅都係用嚟照明，有啲所謂「燈」其實係有第二啲用途；
好似喺中國古時有一種叫孔明燈，係利用熱氣上升嘅原理，喺紙罩入面點火，咁支燈就會慢慢升高（即係熱氣球嘅原理）；但係孔明燈主要係用嚟慶祝同埋打訊號用，好少用嚟照明.
2000
2000係同之間嘅自然數.
燈
燈嘅種類
至於神話傳說嗰啲一捽就會有巨人走出神燈嘅虛構嘢，或者形容一個人係「燈神」.
細價股
細價股，即係每股股價低過$1.0嘅股票. 股價喺$0.1同$1之間嘅叫做毫股；股價低過$0.1嘅叫仙股. 哩啲咁嘅股票嘅公司通常係中小型公司，有啲根本冇實質業務，間唔中靠消息炒炒吓. 由於買入成本低，可以刀仔鋸大樹，所以有啲投資者好鍾意炒細價股. 不過，多數細價股只係炒消息，唔係好穩陣，消息炒完嘅話，股價好多時會大跌.
神仙蠟燭
神仙蠟燭（；學名：Wrightia pubescens），又嗌倒吊筆（）、細姑木（）、九龍木（）、茂名地區又嗌豬松木（）或枝桐木（）、湛江廉江地區又嗌屐木（）、雷州地區又嗌常子（），係夾竹桃科倒吊筆屬嘅常綠喬木，喺越南、印尼、澳洲、印度、菲律賓、柬埔寨、泰國、馬來西亞同中國貴州、廣東、雲南、廣西等地嘅海拔300米地區、低海拔熱帶雨林、乾燥疏林或山麓疏林入面都可以搵到.
用途
植株可以做庭院觀景用樹，梗同枝可以做木材同鉛筆桿、雕刻印章、樂器，纖維可以整紙同人造棉.
藥用
佢嘅根同葉可以做藥，主要功效係：
連出去
類:倒吊筆屬 類:四季常綠植物 類:喬木 類:觀葉植物 類:藥用植物 類:紡織纖維植物 類:木材 類:紙源植物
中央公園
中央公園可以係：
聶伯城
聶伯城（Дніпро）係烏克蘭第三大城，兼聶伯城州首府，人口約莫100萬.
155年
節慶、風俗習慣
150er
Somebody to Love
Somebody to Love可以係
莫斯科州
莫斯科州（Московская область）係俄羅斯一州，首府莫斯科，面積45,900平方公里，人口710萬.
秋田藍閃電
秋田藍閃電（ブラウブリッツ秋田）係日本一支職業足球隊，日本乙組職業足球聯賽（J2）球隊之一. 球會根據地係秋田縣，主場係.
史
佢嘅前身係TDK足球部，1965年成立. 2014年加入日本職業足球聯賽.
吉祥物
秋田藍閃電嘅官方吉祥物叫.
袁婭維
袁婭維（；；Tia Ray；），中國女歌手，2004年入演藝圈，為張靚穎、馬天宇幾個歌手做幕後和音編唱，直至2012年參加《中國好聲音》攞到劉歡組4強全國16強之後，轉到幕前做歌手，受歡迎，2014年11月發行首張專輯《T.I.A.》，佢憑住呢張專輯攞到第十屆勁歌王金曲金榜「傑出青年歌手獎」同「最佳舞台演繹獎」. 同時攞到第16屆華語音樂傳媒大獎「評審團推薦獎」提名.
發行單曲
未收錄喺自己專輯嘅單曲
其他單曲
幫其他歌手同聲或編曲嘅作品
《歌手2017》
2017年1月，加盟湖南衛視《歌手2017》、為首發歌手，喺第二輪補位賽遭到淘汰，之後喺突圍賽演唱《開往春天的地鐵》同《Kiss From A Rose》以第六名突圍成功，喺4月15號決賽攞第七名.
《歌手·當打之年》
2020年1月，加盟湖南衛視《歌手·當打之年》、為首發歌手，喺第四輪遭到淘汰，之後喺突圍賽演唱《盛夏光年》以第一名突圍成功，喺4月24號總決賽攞亞軍.
出面網頁
婭維
西村堂
西村堂（）係中國廣東廣州嘅基督教堂，1930年起好，位置喺荔灣區西村西增路62號.
史
間嘢之前係1922年，美國公理會傳教士——伍賴信以個人身份創辦嘅教堂. 1960年實行教堂聯合參拜時，雖然西村堂啲信徒併入咗光孝堂，但建築重保留咗落嚟. 文革期間，教堂間屋租咗畀廣東飲料廠直到1990年代尾撤出，間嘢亦轉型成養老院. 2011年12月被公佈列入荔灣區登記保護文物.
現狀
而家呢間嘢做咗裕升養老院，除咗喺嗰度幫襯啲老坑之外，其他大多數時間都唔對外.
風格
建築風格屬中西合璧，紅磚牆綠琉璃頂.
連出去
類:荔灣區教堂 類:天主教
波多利斯克
波多利斯克（Подольск）係俄羅斯莫斯科州工業城鎮，亦係波多利斯克區首府，面積40平方公里，人口19萬.
巴菲特
禾倫·巴菲特（Warren Edward Buffett，）係美國投資家、企業家同慈善家，俾人尊稱做股神. 佢靠投資致富，佢係巴郡哈薩威最大股東. 據《福布斯》統計，巴菲特2018年身家約莫883億美元.
事跡
1930年佢喺內布拉斯加州奧馬哈一間老舊醫院出世. 阿爸係侯活（Howard Buffett）、阿媽係萊拉（Leila Stahl Buffett）.
5歲時，佢喺爺爺經營嘅雜貨店前擺攤兜售香口膠.
8歲時，俾阿爸帶佢到紐約證券交易所，由高盛董事接待.
11歲時，佢到阿爸嘅證券公司打工，同一年佢頭一次買入股票，Cities Services嘅優先股係佢嘅首次投資.
1944年，14歲時，佢喺阿爸嘅介紹下到報社做送報生工作，用1200美元人工，買咗40英畝土地，做起轉租佃農生意.
Somebody to Love (皇后樂隊嘅歌)
《Somebody to Love》係英國搖滾樂隊皇后樂隊嘅歌，由主唱費迪墨格利寫. 佢被收錄喺1976年錄音室唱碟《A Day at the Races》同精選集《Greatest Hits》.
巴菲特
事跡
1947年，17歲進入賓夕凡尼亞大學華頓商學院就讀，後轉學至內布拉斯加大學林肯分校（University of Nebraska - Lincoln）.
Somebody to Love (皇后樂隊嘅歌)
出面網頁
類:英文歌 類:皇后樂隊
巴菲特
事跡
19歲，取得內布拉斯加大學林肯分校商業管理學士學位.
1952年，同第一任老婆蘇珊·湯普森結婚. 蘇珊·湯普森喺2004年逝世.
34歲時，阿爸因癌症過世.
1996年，66歲生日嗰日，阿媽過世.
2006年6月，巴菲特應承將資產捐畀慈善機構，其中85%交畀蓋茲夫婦基金. 巴菲特呢筆慈善捐贈，創咗美國有史以來嘅紀錄.
2008年，巴菲特攞返失落14年嘅福布斯百大富豪第一名.
南非
南非（，South Africa），全名南非共和國（，Republic of South Africa），係位處非洲大陸最南面嘅國家，簡稱南非，東、西、南三便分別望住印度洋、大西洋同埋南冰洋，有「彩虹之國」嘅稱譽. 因為歷史因素，南非有三個首都，係世界上獨一無二：行政首都（中央政府所在地）係比勒陀利亞，司法首都（最高法院所在地）係布隆方丹，立法首都（議會所在地）係好望角鎮.
2010年，南非負責搞足球盛事—FIFA世界盃，係世界盃第一次晌非洲搞.
簡史
15世紀尾，葡萄牙人到咗南非，17世紀荷蘭人又移民埋嚟呢度定居. 英國人就响1795年到. 1866年同埋1886年，南非分別發現鑽石同埋黃金，引起英國人同埋布爾人之間嘅對立，爆發兩次南非戰爭（1880年-1881年同埋1899年-1902年）.
到1910年，南非成為聯邦，1961年再成立共和國.
由1940年代開始，「種族隔離」曾經係南非嘅政策，嗰度嘅法律將人分咗做四等：白人、有色人種、印度人同埋黑人，搞到黑人嘅生活都受到歧視，因為噉南非俾國際社會普遍抵制. 到1990年代，「種族隔離」政策先至被取締，曼德拉當選做第一個黑人總統，黑人地位大大提升，世界各國亦相繼解除對南非嘅經濟制裁，重紛紛提昇、恢復或者建立同南非嘅外交關係.
粵人源考
考古學家發現，南非嘅原始人喺10萬年前出現，喺南非有一遊獵部落——桑族人，分佈喺南非北部河流，渠地啲語言，被專家考證後認爲，同粵語相近，桑族嘅祖先可能來自廣東.
粵人移民
據記載，第一位踏足南非土地嘅廣東人叫「萬舟」（Wancho），喺1660年搭荷蘭「阿納姆」號由巴達維亞（印尼首都雅加達舊稱）出發到達南非.
自18世紀40年代開始，喺好望角有十零個華人居住，經營餐館同販賣蔬菜. 由1849年到1882年，英國殖民地開普敦同納塔爾從中國輸入契約勞工.
19世紀70年代到南非嘅第一批華人就係廣州嘅. 19世紀，呢啲廣東移民嘅後裔成爲咗南非華人，一直持續到20世紀70年代.
153年
節慶、風俗習慣
150er
香港授勳及嘉獎制度
香港授勳及嘉獎制度由香港特別行政區政府於1998年創立，目的係嘉許社會各界人士，以表揚佢哋為香港作出嘅貢獻，或者佢哋出類拔萃嘅成就；亦設有英勇勳章同各部隊獎章，嘉許個別人士. 授勳名單每年7月1號香港特別行政區成立紀念日刊登《憲報》，而授勳典禮於每年10月响禮賓府舉行.
榮譽獎章
榮譽獎章（Medal for Meritorious Service，縮寫MSM）頒授予六個主要紀律部隊同廉政公署各級人員，表揚佢哋忠於職守，作出寶貴貢獻. 呢啲人能力過人、成就卓越，行為堪稱典範. 獎章類別分別係：
授勳及嘉獎提名
各局局長同部門首長响每年收到禮賓處處長發出嘅一份呼籲提名通告之後，就擬備授勳及嘉獎嘅提名，提交授勳及非官守太平紳士遴選委員會（遴選委員會）考慮. 為擴大提名範圍，當局會鼓勵各局同部門同埋佢相關嘅非政府機構尋求提名. 另外，公眾人士直接提交禮賓處處長嘅提名，亦會轉交有關嘅局或者部門處理. 授勳及嘉獎嘅名單，經由遴選委員會推薦，最後由行政長官批准.
長期服務獎章同加敘勳扣係頒授畀品格堪稱典範、行為良好，並服務咗若干年，期間表現良好嘅紀律部隊人員. 廉政公署長期服務獎章同紀律部隊長期服務獎章嘅提名係由所屬嘅紀律部門首長提交畀行政長官批核.
褫奪機制
為咗維持授勳制度具高度完善持正水平，如果獲授勳／嘉獎人士嘅行為，會對佢應否繼續擁有呢個勳銜／獎狀構成疑問，例如因被定罪而入獄一年或以上，無論有冇得到緩刑，或者作出影響授勳及嘉獎制度嘅名聲嘅行為，政府會考慮是否須褫奪其勳銜／獎狀. 禮賓處處長會啟動褫奪機制，處理獲悉嘅褫奪勳銜／獎狀個案. 每宗褫奪勳銜／獎狀嘅個案須由行政長官親自批准. 政府會响憲報公告將獲授勳或嘉獎人士個名由授勳名單中剔除，並收返佢個勳章／獎狀.
香港特別行政區自成立以嚟，先後有6人嘅勳章被褫奪，其中洪承禧、胡詠紀、蔣世昌都係曾經因貪污罪行入獄，政府响2012年11月2號刊憲宣佈將呢三名人士從特區授勳及嘉許名單中除名 ；梁淑貞就响2012年獲裁定欺詐罪成坐監15個月，政府响2014年1月10號刊憲將梁淑貞從特區授勳及嘉獎名單中剔除 ；許仕仁同郭炳江2014年12月貪污案分別被判監7年半同5年，最終响2017年6月上訴被終審法院駁回，政府於2018年3月2號刊憲將兩人從特區授勳及嘉獎名單中剔除.
景泰藍
佢係種喺銅質嘅肽形，先用軟嘅銅綫捻成各種花紋兼焊實，再將琺瑯質嘅色釉填喺花紋入面，之後放去焗爐整出嘅器材. 從大明景泰年間開始，佢所用嘅琺瑯質色釉都圍繞藍色為主. 佢融合咗景泰藍嘅製作工藝同打銅技藝而整到好多隻樣嘅書籤，而且書籤用兼做髮髻都得.
連出去
類:工藝
土庫曼納巴特
土庫曼納巴特（；Türkmenabad）係土庫曼東部嘅一座城、列巴普州首府.
154年
節慶、風俗習慣
150er
波茨坦
波茨坦（Potsdam）係德國勃蘭登堡首府，面積187平方公里，人口16萬.
查拿耶夫兄弟
查拿耶夫兄弟，又譯察納耶夫兄弟，大佬塔米蘭（Царнаев Анзор-кlант Тамерлан；Тамерлан Анзорович Царнаев）同細佬佐哈（車臣文：Царнаев Анзор-кlант Джовхlар；Джохар Анзорович Царнаев）係波士頓馬拉松爆炸案嘅主要嫌疑犯，俄羅斯車臣嘅移民，細佬係美國麻州大學達特茅斯分校嘅學生. 爆炸案搞到三個人死咗，另外有183人受傷. 兩個人走佬嘅時候，大佬喺槍戰之中畀人打死，細佬匿埋喺人哋屋企停放嘅船仔，俾人發現而拉咗.
勃蘭登堡
勃蘭登堡（Brandenburg）係德國一聯邦州，首府波茨坦，面積29,500平方公里，人口245萬.
海灣大橋
海灣大橋（粵讀：hoi² waan¹ daai⁶ kiu⁴，英文：Bay Bridge，全稱：三藩市－屋崙海灣大橋，英文全稱：San Francisco–Oakland Bay Bridge，正式名：James "Sunny Jim" Rolph Bridge）係美國加利福尼亞州一條行車橋，連接三藩市同屋崙市，途徑Yerba Buena Island. 佢係三藩市第一條通車嘅大橋，亦係全世界跨度最長嘅大橋之一.
事件
喺1936年11月12號通車；喺1989年Loma Prieta地震中，一段東部嘅部分上下層坍塌，海灣大橋被關閉咗一個月；喺2002年開始以「自錨式懸索橋」重建東部橋段，新部份區劃喺2013年通車.
葵青區
葵青區係香港地方行政區，裏面主要咨詢機構係葵青區議會，選舉代號係S，有28個分區. 個區分成兩部份，葵涌同青衣，兩個部份都響新界. 立法會選舉屬新界西. 2006年為止，人口有52萬3300 ，佔香港人口百分之7.6，十八區排第四. 葵青區人口密度係每平方千米有2萬2421人，係新界各區之中最高，遠超新界平均數3748人.
葵青區同新界其他區唔同，唔係新界理民府分區走出來. 1985年之前，葵涌同青衣都係歸荃灣區，之不過因為荃灣新市鎮發展，遠超一區之力，就響1985年4月1號將葵涌同青衣拆出來，另立葵涌及青衣區，同時亦選出相應嘅區議會. 到咗1988年，就簡短啲，改叫葵青區.
區裏面世界知名嘅嘢有貨櫃碼頭，青馬大橋等建築. 而百分之七十五嘅人都係住公屋.
行政
葵青區雖然係地方行政區，然而唔少政府部門會因應性質，各有各分法，所以葵青區只係選舉同民政事務處嘅分界. 葵青區未大力發展之前，已經有唔少鄉落，葵涌嘅村係歸埋荃灣鄉事委員會，而青衣島係歸青衣鄉事委員會. 葵青區嘅當然議員，但原居民代表，只有青衣鄉事委員會主席，因為荃灣鄉事委員會已經響荃灣區議會有當然議員.
分區
葵青區人口密集，2007年選舉分區有28個，順編號落. 葵涌嘅由S01到S17，十七分區分別係葵興、葵盛東邨、上大窩口、下大窩口、葵涌邨、石蔭、安蔭、新石籬、石籬、大白田、葵芳、麗瑤、荔華、祖堯、興芳、荔景同葵盛西邨. 青衣嘅由S18到S28，十一區分別係安灝、偉盈、青衣邨、翠怡、長青、長康、盛康、青衣南、長亨、青發同埋長安.
2007年區議會選舉，香港政府將葵青區南邊，荔華區嘅盈暉台地段劃歸深水埗區.
左傳
左傳，全名春秋左氏傳，又叫左氏春秋，喺漢朝又叫春秋左氏、左氏，漢朝以後多數稱為左傳，係為春秋做注解嘅史書，同公羊傳、穀梁傳合稱「春秋三傳」. 呢部史書嘅作者，通常嘅講法係春秋後期嘅魯國史官左丘明.
十月革命
十月革命（又叫布爾什維克革命、俄國共產革命等）響1917年11月7號（儒略曆10月25號）發生，係繼二月革命後俄國喺1917年發生嘅第二次革命. 列寧同托洛茨基領導布爾什維克武裝起義，建立蘇維埃政權，第一個社會主義國家. 革命推翻咗俄羅斯克倫斯基領導嘅俄國臨時政府，導致1918-1920年嘅俄國內戰同1922年蘇聯嘅成立.
貝寧
貝寧（Bénin），全名貝寧共和國，舊時叫達荷美（Dahomey），係西非一國，西臨大西洋. 佢京城喺波圖奴埠，全國政府喺吉大奴. 貝寧東面係尼日利亞，西面係多哥同布基納法索，北面係尼日爾.
史
貝寧本來叫達荷美，1899年之前係一個非洲人建立嘅奴隸制王國. 1899年，達荷美全境做咗法國嘅殖民地，行政上歸咗法屬西非管. 1958年12月，達荷美做咗法蘭西共同體嘅自治共和國，1960年8月1號宣佈獨立，成立達荷美共和國. 1975年11月30號，改國名做貝寧人民共和國，1990年3月1號再改名做貝寧共和國.
郭亞倫
球員生涯
郭亞倫喺南非爹濱出世，後來去咗德班西城男子高中（Westville Boy's High School）讀書並且開始打球. 1992年，郭亞倫入選南非國家青年足球隊，重做埋隊長. 1993年，郭亞倫同南非甲組足球聯賽嘅Resevoir Hills簽約，正式開始職業生涯. 1995年，郭亞倫離開南非，同德國高級足球聯賽嘅普魯士古勒菲（KTSV Preussen Krefeld）簽約，之後就喺德國打咗一段時間球，並且先後效力過華騰沙伊德09（Wattenscheid 09）同埋于亞丁根（KFC Uerdingen 05）. 1996年，郭亞倫去到加拿大卑詩省西門菲沙大學求學，同時為大學男子足球隊出賽. 2000年，郭亞倫大學畢業之後轉投愛爾蘭足球聯賽嘅廉尼足會（Limerick FC），但係到咗第二年就發現心臟有問題，喺醫生嘅建議之下，郭亞倫決定掛靴.
美國
掛靴之後，郭亞倫去到美國全美大學體育協會（NCAA）乙組嘅中西州立大學（Midwestern State University）攻讀碩士學位，同時擔任大學男子足球隊嘅助理教練. 佢擔任助理教練嘅第一年就帶領中西州立大學打入全國總決賽八強. 之後佢又繼續做咗兩年助理教練，球隊嘅成績分別係12勝6負同13勝3負2和. 2005年，郭亞倫碩士學位畢業之後，即刻就被全國高校校際體育協會（NAIA）嘅卑卡大學（Baker University）請咗去做男子足球主教練.
郭亞倫喺卑卡大學做咗兩年主教練，球隊成績分別係9勝9負同13勝7負. 2007年，郭亞倫帶領卑卡大學殺入全國高校校際體育協會第五大區半決賽. 之後，西門菲沙大學由於男子足球隊主教練辭職而邀請郭亞倫接任主教練，郭亞倫於是返咗去加拿大.
加拿大
郭亞倫接任西門菲沙大學主教練之後，先係喺2008同2009年獲得獨立院校賽區（全國高校校際體育協會）年度最佳教練獎 ，然後又從2010年開始，連續3年獲得大西北賽區（全美大學體育協會）年度最佳教練獎. 2010年，西門菲沙大學男子足球隊喺加入全美大學體育協會乙組嘅第一年，就爆冷提前一輪奪得大西北賽區冠軍，之後又連續兩年提前奪得賽區冠軍. 2011年9月，西門菲沙大學男子足球隊成為第一支登上全聯盟人氣排名前25嘅非美國球隊，同年10更加成為第一支全聯盟人氣排名第一嘅非美國球隊. 2012年，西門菲沙大學男子足球隊成為第一支殺入全國半決賽嘅非美國球隊，雖然喺四強賽止咗步，但係就連《紐約時報》都大篇幅咁報導咗西門菲沙大學嘅決賽歷程. 賽季結束之後，郭亞倫被美國全國足球教練協會選為「大區年度最佳教練」.
2013年，郭亞倫執教出征馬卡比猶太人運動會嘅加拿大男子馬卡比足球隊 ，奪得銅牌.
2015年1月30號，溫哥華白浪足球會宣佈聘請郭亞倫擔任白浪二隊嘅主教練. 擔任西門菲沙大學主教練期間，郭亞倫一共帶領球隊奪得四次賽區冠軍同兩次大區冠軍，同埋兩次殺入乙組全國半決賽.
個人生活
郭亞倫手上有好多張教練證書，包括美國全國教練協會頂級證書同歐洲足協B級證書. 目前佢準備考歐洲足協A級教練證書.
郭亞倫目前住喺卑詩省北溫哥華市. 佢識講英文、德文同埋南非尼德蘭文.
參考
類:南非人 類:足球員 類:足球教練
河錫辰
河錫辰（하석진，）係南韓嘅男演員同模特. 喺南韓首爾出世.
西遊記第壹佰零壹回之月光寶盒
《西遊記第壹佰零壹回之月光寶盒》（A Chinese Odyssey - Part One ~ Pandora's Box）係香港喺1995年出品嘅電影之一.
制作
出品機構：
監製：楊國輝
編劇：技安（劉鎮偉嘅筆名）
主演：周星馳、吳孟達、羅家英、朱茵、藍潔瑛、蔡少芬、莫文蔚……等.
背景及簡介
套戲係改篇自中國文學名著《西遊記》嘅電影故事，分上下兩集，呢套係第一集，而第二集叫做《西遊記大結局之仙履奇緣》. 成個故事係講述主角孫悟空經過重新修煉，喺做一個普通人嘅過程中獲得「道」嘅啟悟，終於由邪變正，忠心咁陪唐憎去西天取經. 劇情除咗有笑之外，劇中嘅主要道具「月光寶盒」所帶出嘅種種因果，同埋對於人世間恩怨愛恨嘅描寫，都暗暗帶有令人反思咀嚼嘅意味.
劇情大綱
喺一晚嘅沙漠上面，孫悟空力抗觀音大仕嘅追捕，就係因為佢覺得佢師父唐僧成日吱吱噚噚咁煩到頂唔順，於是寧願夾埋牛魔王嚟食佢師父嘅肉都唔再去取西經，不過最後悟空始終未夠道行，終於俾觀音大仕收服；正當觀音大仕想消滅孫悟空嘅時候，慈悲為懷嘅唐僧唔忍心睇住徒弟受死，為咗求大仕放悟空一條生路，於是實行以命抵命，喺觀音大仕面前用羅漢金剛杖自盡.
五百年之後，一個烈日酷熱嘅沙漠之下，一條包住披紗嘅瘦長身影騎住隻驢仔慢慢咁行到去一個山寨，而呢個山寨其實係山賊斧頭幫嘅賊竇；寨入面成班兇神惡煞嘅山賊見到嚟嘅係一個女人就色心起，但係呢個女人氣定神閒完全唔驚，賊匪嘅二當家覺得唔妥，於是質問女人嘅來歷，點知呢個女人露出桃花嘅紋身，原來佢就係江湖上令人聞風喪膽嘅女賊春三十娘，班賊匪知道佢身份之後就即刻走夾唔抖，但係春三十娘用武力威脅住佢哋，要班賊匪一人頂住一戙銅錢，如果銅錢落地就人頭不保. 班山賊個個頂住戙銅錢去搵佢哋幫主至尊寶話俾佢知有件咁嘅事，於是至尊寶親自落寨睇吓係咩人咁巴閉可以控制住佢班手下，但係當見識過春三十娘上乘嘅功夫之後，至尊寶都不得不甘拜下風，屈服喺淫威之下.
春三十娘此行嘅目的係要搵出腳板底有三粒痣嘅人，佢收到風話有三粒痣嘅孫悟空托世將會喺呢度出現，搵到孫悟空托世就可以知道再世唐三藏嘅下落；佢知道呢班山賊入面冇佢想要嘅人，於是指使佢哋幫佢截劫過路人，檢查吓佢哋腳板底有冇三粒痣，搵到嘅話就交畀佢處理.
一個黑媽媽嘅山窿，入口上面啲水係咁流落嚟形成一幅水簾阻隔住，至尊寶穿過水簾入到山窿裏面，突然一把女人聲問佢搵唔搵到三粒痣嘅人，搵到嘅話就可以救到……至尊寶一紥醒，原來係發夢，忽然聽見夜深人靜嘅外面有人大嗌，至尊寶以為班手下幫佢殺咗春三十娘，正高興咁要去睇吓，點知畀佢見到一隻好巨型大過個人嘅蜘蛛喺度張牙舞爪，佢嚇到掉頭係咁走，隻巨蛛就係咁追想吐絲嚟捉住佢，卒之至尊寶跌咗入隻巨蛛預先佈好嘅蛛網陷阱，黐咗喺上面甩唔到身，隻巨蛛正要埋身襲擊佢嘅時候，好彩手下盲炳及時趕到救咗佢；跟住成班山賊群起出動要用火燒呢隻巨蛛，巨蛛唔夠打就掉頭走.